U septembru tender za prodaju Luke Novi Sad - Nova ekonomija\nU septembru tender za prodaju Luke No...\nLuka Novi Sad je jedina preostala luka u većinskom vlasništvu države, a država je spremna za značajna ulaganja u vodni saobraćaj uopte.\n- Završavamo rad na imovinskom stanju Luke Novi Sad. Da bi se sprovela privatizacija, u skladu sa propisima Srbije, neophodno je izdvojiti lučko zemljište i infrastrukturu, koji će ostati u svojini Republike Srbije, tako da će predmet privatizacije biti biznis luke i ono što se zove suprastruktura - kranovi, zgrade, magacini i slično - rekao je Tanjugu pomoćnik ministra za vodni saobraćaj Veljko Kovačević.\nViše od 15 miliona evra ulaganja\n- Zastarela mehanizacija, neefikasnost i sporost luke je nešto što je trenutno "ubija" na tržištu. I privatizacija i novi investicioni kapital treba da omoguće brži razvoj luke - napominje Kovačević.\nNov terminal u Luci Smederevo\nDo kraja godine imaćemo usvojenu celu tehničku dokumetaciju i nakon toga ući u teder za izbor izvođača radova i nadzor. Očekujemo zaključenje ugovora i početak radova u novembru naredne godine, a rok za završetak je dve godine. Do 2021. imaćemo terminal u Smederevu na više od 60 hektara, koji treba da obezbedi pretovar više od pet miliona tona tereta godišnje - naveo je on.\nMinistarstvo će ove godine realizovati i projekat "AtoN" u okviru kojeg će biti uvedena najmodernija navigaciona signalizacija na Dunavu. Takođe, predviđeno je i uvođenje hidro-meteo stanica naredne godine, koje će davati tačne podatke o visini talasa, brzini vode, vidljivosti i slično. Podatke će moći da koriste zapovednicima brodova.\nU Srbiji će do kraja godine 13 preduzeća biti o...\nLuka Novi Sad uplatila u državni budžet dividen...\nMeđunarodna luka Novi Sad i dalje čeka kupca\nSertić: Vlasnik Luke Novi Sad neće dobiti zemlj...


Tanjug 25. juna 2019. 00:44\nSARAJEVO – Iz Zoološkog vrta u Beogradu u sarajevski rekreativo-zabavni centar „Pionirska dolina“ sinoć je stigao ogromni mladi američki bizon, težak čak 500 kg.\n„Novom pošiljkom koja je juče ujutru iz Beograda krenula put Sarajeva, naša „Pionirska dolina“ postala je bogatija za dve nove životinjske vrste. Američki bizon, mužjak, star tek nekoliko godina nova je vrsta i do sada nije bio poznat posetiocima sarajevske, zelene oaze. Inače se radi o ugroženoj životinjskoj vrsti, koja se osim u zoološkom vrtovima Evrope jedino može videti u rezervatima u Severnoj Americi. U Americi njihova porodica broji tek nešto više od 1.000 životinja, jer je u 19. i 20. vijeku gotovo istrebljena lovom zbog mesa i krzna“, objavio je na svojoj Fejsbuk stranici KJKP „Park“.\nSa Kalemegdana u „Pionirsku dolinu“ stigao je i par berberskih ovaca.\n„Mala, preslatka mara sarajevskog zoološkog vrta upravo je dobila i novo društvo, četiri beogradske koje su zajedno doputovale u svoj novi sarajevski dom. Poklon beogradskog zoološkog vrta je i četveročlana porodica američkih rakuna koju su se već pridružili svojim rođacima u Sarajevu „, navodi KJKP „Park“ .\nŽivotinje su postale novi stanovnici „Pionirske doline“ zahvaljujući uspešnoj saradnji sarajevskog i beogradskog zoološka vrta.


Napredujte uz kreativnog mentora - oradio.rs\nMentorski program u Srbiji "Kreativno mentorstvo" pružiće šansu svim mladim potencijalnim liderima šansu da se razviju na ličnom i profesionalnom nivou. Kandidati koji uđu u ovaj program imaće priliku da uz "kreativnog" mentora sazna koje su to poslovne prepreke i mogućnosti, izazovi, kao i to kakva su njihova dosadašnja iskustva o određenoj oblasti.\nTreći ciklus ovog programa trajaće od aprila 2016. do maja 2017. godine i besplatan je za učesnike, zahvaljujući mentorima koji doprinose programu pro-bono, pokroviteljima i partnerima programa, navodi se u saopštenju Galerije Matice srpske. Zainteresovani će moći 11. februara u ovoj galeriji da poslušaju iskustva prethodnih polaznika programa, a predstavljanje će početi od 18 časova.\nKonkurs će trajati od 8. do 29. februara i namenjen je sadašnjim i budućim profesionalcima u oblasti kulture iz svih delova Srbije, iz javnog, civilnog ili privatnog sektora, sa dokazanim iskustvom u svom polju rada. Kandidati mogu da budu aktivni u različitim poljima kulture, umetnosti, obrazovanja u kulturi i kroz kulturu, menadžment i produkciju u kulturi, istraživanja u oblasti kulture, aktivizam kroz umetnost i kulturu, medije i komunikacije vezane za kulturu i druge srodne oblasti.\nU programu su već učestvovale Tanja Gavrilović iz Francuskog instituta Novi Sad, Nataša Bulut iz Pokrajinskog zavoda za zaštitu spomenika kulture, Lidija Milašinović, direktorka Narodnog muzeja u Kikindi, Goran Tomka, predavač na Fakultetu za sport i turizam u Novom Sadu, Ivana Anđelković, osnivač co - working prostora "Pionirska" u Novom Sadu, Dragana Kojičić, Centar za zemljanu arhitekturu. Među 50 mentora programa bili su profesionalci koji žive i/ili rade u Novom Sadu.\nOrganizacioni tim programa "Kreativno mentorstvo" predstavio je mentorske parove četvrte generacije tog programa, među kojima se nalaze Natali Beljanski Popović,…


SRBIJA UZVRAĆA CRNOJ GORI: ZABRANJENO SLIJETANJE AVIONA MONTENEGRO AIRLINESA NA BEOGRADSKI AERODROM | Hayat.ba\nDirektorat civilnog vazduhoplovstva Srbije na osnovu reciprociteta donio je mjeru kojom se zabranjuje slijetanje aviona crnogorskog Montenegro airlinesa na beogradski aerodorom Nikola Tesla.\nU obrazloženju ove odluke, u koju je Blic imao uvid, navodi se da je državljanima Srbije onemogućen ulazak u Crnu Goru, pošto je i dalje na snazi mjera Vlade Crne Gore da otvori granice svoje zemlje za čak devet država, ali ne i za Srbiju.\nU obrazloženju se napominje da je, nasuprot tome, Vlada Srbije donijela odluku da ukloni ograničenja za ulazak stranih državljana, uključujući i državljane Crne Gore, u Srbiju.\nImajući ovo u vidu, u obrazloženju Direktorata se navodi da je princip reciprociteta u kretanju putnika između dvije države ozbiljno narušen, što neposredno utiče na reciprocitet u obavljanju redovnog avioprijevoza prema Pravilniku o izdavanju odobrenja stranom avioprijevozniku za obavljanje međunarodnom javnog avioprijevoza sa Srbijom.\nBlic navodi da je na beogradski aerodrom sletio jedan avion Montenegro airlinesa sa 115 studenata iz Crne Gore, a pošto odluka Direktorata važi od sutra, studenti će moći da ostanu u Srbiji.


BioKap Farba za kosu Nutricolor 4.5 mahagoni smeđa 140ml cena, cene Srbija, prodaja Beograd Novi Sad Niš\nBioKap Farba za kosu Nutricolor 4.5 mahagoni smeđa 140ml cene\nEPonuda nije internet prodavnica već Vam omogućava da brzo i lako nađete BioKap Farba za kosu Nutricolor 4.5 mahagoni smeđa 140ml po najjeftinijoj ceni. Naš cilj je da kupci budu što bolje informisani o ponudi BioKap Farba za kosu Nutricolor 4.5 mahagoni smeđa 140ml na tržištu Srbije. Vrlo lako nalazite željeni proizvod za kategoriju Nega kose cene, ne morate da lutate od sajta do sajta za BioKap Nega kose, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za BioKap Farba za kosu Nutricolor 4.5 mahagoni smeđa 140ml sa PRODAVCEM. EPonuda ne može da garantuje potpunu tačnost specifikacije i slika za BioKap Farba za kosu Nutricolor 4.5 mahagoni smeđa 140ml. Pre kupovine, podatke za BioKap Farba za kosu Nutricolor 4.5 mahagoni smeđa 140ml proverite na sajtu PROIZVOĐAČA.\nBioKap Farba za kosu Nutricolor 10.0 zlatno vrlo svetlo Blue 140ml


Obrenovac: Dodela kredita poljoprivrednicima - Info 24\nU velikoj sali Sportsko-kulturnog centra ,,Obrenovac” izvršena je dodela ugovora poljoprivrednicima koji su aplicirali na poziv opštine Obrenovac, koji je bio otvoren do drugog aprila. Reč je o beskamatnim kreditima, tačnije opština Obrenovac plaća kamatu na kredite u iznosu od 100 do 300 hiljada dinara dok poljoprivrednici vraćaju glavnicu.\nČlan Veća Gradske opštine Obrenovac Aleksandar Bogićević rekao je da ovim aktivnostima počinje realizacija programa za 2018. godinu. Bogićević je naglasio da su krediti na godinu dana i da oni mogu da posluže poljoprivrednicima kako bi obnovili mehanizaciju ili unapredili dodatno proizvodnju. On je najavio da će se i naredne godine nastaviti ovaj vid pomoći kao i da je ukupno 249 lica uključeno u program u 2018. godini.\nPredsednik Gradske opštine Obrenovac Miroslav Čučković izrazio je zadovoljstvo pošto su rezultati poljoprivrednika na teritoriji opštine Obrenovac izuzetni u poslednje tri godine. On je kazao da je to zajednički uspeh Kancelarije za poljoprivredu GO Obrenovac u saradnji sa mesnim zajednicama i svim poljoprivrednicima. Čučković je na kraju podsetio da je prihod od budžeta znatno uvećan zbog velikog broja investicija u Obrenovcu i naglasio da će novi deo sredstava biti opredeljen za unapređenje proizvodnje i razvoj poljoprivrede.\nTags: krediti, miroslav cuckovic, Obrenovac, portal www.info24.rs


HAOS NA KOSOVU: Šiptari napali Srbe na Kosmetu, VANREDNO STANJE – Otvoreno\nNaslovnaVestiHAOS NA KOSOVU: Šiptari napali Srbe na Kosmetu, VANREDNO STANJE\nHAOS NA KOSOVU: Šiptari napali Srbe na Kosmetu, VANREDNO STANJE\nPripadnici Kosovske policije od jutros izvode novu akciju u Prištini, Uroševcu i Štrpcu, kao i u Ministarstvu životne sredine i prostornog planiranja, a veruje se da je ovo nastavak akcije protiv nelegalne gradnje na Brezovici, koja je nedavno izvedena, prenosi Gazeta ekspres.\nGlavni tužilac Osnovnog tužilaštva u Uroševcu Šukri Jašari je potvrdio da se akcija izvodi na više lokacija i dodao da za sada nema uhapšenih.\n“Akcija se sprovodi u Prištini, Uroševcu i Štrpcu, a racije se vrše i u Ministarstvu životne sredine i prostornog planiranja. To je nastavak akcije od 21. decembra, odnosno za građevine u Brezovici. Do sada niko nije uhapšen, pošto racije i dalje traju“, rekao je Jašari.\nInače, takva akcija je bila 21. decembra prošle godine. U ovoj akciji uhapšeno je deset službenika. Među uhapšenima je i bivši predsednik Opštine Štrpce Bratislav Nikolić.\nOn se sumnjiči da je za nezakonito izdate dozvole za izgradnju objekata u Brezovici, u opštini Štrpce, pribavio korist od oko milion evra.\nPrivedeni se sumnjiče za krivična dela: uzimanje i davanje mita, kao i zloupotreba službenog položaja.\nPodsetimo, kosovska policija nedavno je izvela akciju u Štrpcu zbog, kako je tada saopšteno, nelegalne gradnje i korupcije. Tada je uhapšeno 10 osoba, među kojima je i Bratislav Nikolić, bivši predsednik opštine Štrpce i funkcioner Srpske liste. Beograd je tada saopštio da je cilj akcije pokušaj zastrašivanja Srba na KiM.\nVlajko 9. januara 2022. At 10:58\nNe vidim kako su to „Albanci napali Srbe“!?


SNAŽAN OTPOR LIDERU: Aleksinčani do bodova u Leskovcu u penal završnici - Dnevnik Juga\nPočetna / GRADOVI / Leskovac / SNAŽAN OTPOR LIDERU: Aleksinčani do bodova u Leskovcu u penal završnici\nSrdjan Stamenkovic 23/03/2019\tLeskovac, SPORT Ostavi komentar\nLider na tabeli Druge lige Srbije uspeo je tek u penal završnici da stigne do bodova kojima praktično i obezbeđuje plasman u Košarkašku ligu Srbije.\nKošarkaši Napretka su odlučujuću prednost stekli u prvom poluvremenu, a borbeni domaćini su na kraju uspeli da zaprete ali potpuni preokret ove večeri u Leskovcu nije bio moguć pa je meč završen pobedom Aleksinčana rezultatom 71:75 (15:21, 19:26, 16:14, 21:14).\nU penal završnici gosti iz Aleksinca nisu znali za promašaj, pa su tri kola pre kraja praktično osigurali plasman u viši rang.\nZa ekipu Zdravlja Leskovac su igrali: Jović, Dojčinović 6 (4 skoka), Stojković 11 (3 skoka), Tešanović 7 (4 asistencije), Čvorović 1 (4 asistencije), Jovanović 13 (10 skokova, index 24), Ristić 6, Gašić 21 (6 skokova, index 22), Tešović (3 skoka), Stojiljković 4, Petković 2 (3 skoka).\nU sledećem, 24. kolu košarkaši Zdravlja gostuju u Beogradu gde će oedmeriti snage sa ekipom Žarkova.\nTagoviAkleksinac druga liga srbije KK Napredak KK Zdravlje Leskovac\nPrethodni U Osnovnoj školi „Vuk Karadžić“ u Leskovcu održano okružno takmičenje u matematici\nSledeći DA SE NE ZABORAVI: Saopštenje Saveza za Srbiju povodom godišnjice NATO bombardovanja


Fata Orlović puštena sa bolničkog lečenja: Ćerka kaže da je dobro - mediji.net\nFata Orlović puštena sa bolničkog lečenja: Ćerka kaže da je dobro\nIz porodice navode da je u pitanju bila rutinska kontrola\nNakon što je bila hospitalizovana na Klinici za plućne bolesti UKC Tuzla Fata Orlović puštena je kući.\nKako je potvrdila njena ćerka za Avaz, ona se dobro oseća.\n– Moja mama je dobro. U pitanju je rutinska kontrola zbog terapija koje inače koristi. Lekari su joj savetovali da ostane u bolnici dva dana, da je pregleda internista, da dobije terapiju – kazala je njena ćerka Hurija Karić.\nPodsetimo, Fata Orlić je u bolnici bila zbog problema sa plućima. U...\ntuzlaPreko 200 vesti\nkonjević poljeNova tema\nfata orlovićNova tema\nHrvatski istoričar Goran Šarić izjavio je da je rušenje pravoslavne crkve provokacija Srba.\nSARAJEVO - Pripadnici MUP-a Tuzlanskog kantona uhapsili su danas osnivača i direktora Američkog univerziteta u BiH Denisa Prcića i dvoje njegovih saradnika, zbog sumnje da su učestvovali u izdavanju falsifikovane diplome direktoru Obaveštajno-bezbednosne agencije BiH (OBA) Osmanu Mehmedagiću. Osim...\n"MINIRAĆU CRKVU, NEMOJTE DA ZARATIMO" Objavljen video sa gnusnim pretnjama Fate Orlović (VIDEO)\n- Svaki dan u Zvorniku rade oko crkve, a kod mene ne mogu to uraditi za sat vremena. Hoću da se obori i pozivam nadležne da nose objekat crkve jer ću je ja minirati - kazala je u martu ove godine Fata Orlović.Podsećamo, crkva u Konjević Polju srušena je ove godine.Na društevenim mrežama se širila...\n"SRBI STALNO META PROVOKACIJA" Fata Orlović odbila pare - hrvatski istoričar uzburkao region (VIDEO)\n- Suludo je rušenje pravoslavne crkve. Zbog čega se ruši pravoslavna crkva? Nije mogla ona žena (Fata Orlović) uzeti milion i po evra koje su joj nudili? - pitao je Goran Šarić na TV Ras.Hrvatski istoričar tvrdi da su Srbi stalno meta provokacija, te naveo primer i nepravednih presuda Haškog...


Demokratska veleizdaja koja je predstavljena kao reforma\nVeć smo bili u Evropi\nKako je posle 2000. godine razbijen do tada dobro organizovan izvoz i uvoz poljoprivredno-prehrambenih proizvoda da bi se planski uništilo srpsko stočarstvo, a zatim Srbija prinudila da uvozi meso iz evropskih zemalja koje su sačuvale svoje poljoprivrednike? O tome specijalno za Tabloid piše Milan Njegomir, nekadašnji generalni direktor Fonda za stočarstvo\nU prethodnoj Jugoslaviji sistem je potencirao razvoj industrije, ali je Jugoslavija bila i ostala pretežno poljoprivredna zemlja. U okviru Jugoslavije je iz više razloga u Srbiji bila posebno razvijena poljoprivredna proizvodnja, kako po obimu tako i po strukturi. Kako je za unapređenje poljoprivredne proizvodnje i po obimu i po strukturi bitan element plasman proizvoda na strano tržište - izvoz, to je bila konstantna borba za osvajanje stranih tržišta.\nIzvoz je značajan zbog specifičnosti poljoprivrednih proizvoda koji ne trpe lagerovanje, zbog čega je neophodan kontinuirani izvoz. Lagerovanje izaziva troškove i pad kvaliteta, a samim tim i pad cena.\nSedamdesetih godina prošlog veka zemlje EEZ, danas EU, kao naše tradicionalno tržište (Italija i dr.) postigle su hiperprodukciju u proizvodnji poljoprivredno-prehrambenih proizvoda. Na taj način su kao dotadašnji uvoznici naših proizvoda, koristeći velike stimulacije za izvoz svojih proizvoda, postali naši konkurenti na trećim tržištima.\nUjedno su, štiteći svoju proizvodnju od uvoza trećih zemalja, zavele posebne uslove za plasman robe na njihovo tržište, a ti uslovi sastojali su se u uvođenju prelemana, super prelemana, kontingenata, brana cena i dr.\nDa bi donekle ublažila nastalu situaciju, država je sa EU zaključila petogodišnji sporazum, koji je na produžavan svakih pet godina - do 1992. godine. Ovim sporazumom su delimično ublaženi napred navedeni uslovi, ali pod uslovom da se naši poljoprivredni proizvođači i izvoznici udruže radi jedinstvenog praćenja uslova sporazuma kako ih pojedine organizacije ne bi kršile...\nTako su formirani fondovi u agrokompleksu: Fond za unapređenje i plasman stoke i stočnih proizvoda STOFO, fond za voće i povrće, fond za vino, fond za duvan, fond za žita i fond za šećer...\nU okviru navedenih fondova proizvođači i izvoznici poljoprivrednih proizvoda su ugovarali jedinstvene uslove za plasman robe na strano tržište. Osnov za dogovor bile su minimalne prodajne cene, koje su zavisile od konkretnih uslova na domaćem i stranom tržištu, ispod kojih nijedna organizacija nije smela da plasira svoju robu na strano tržište.\nZatim su organizacije neposredno, a na bazi mnogobrojnih uslova na domaćem i stanom tržištu, organizovano ispitivale kada će koji proizvod, na koje tržište, u kom vremenu i sa kojim tačno procentom stimulisati....\nDalje, organizacije su zajedničkim snagama otvarala nova tržišta, tako da smo do uvođenja sankcija imali oko 40 tržišta za izvoz stoke, mesa i proizvoda od stoke i mesa, a počeli smo sa pet do šest tržišta.\nOvako organizovan nastup je iz godine u godinu beležio povećanje izvoza, i to posebno robe visoke finalizacije, što je uticalo na povećanje proizvodnje po obimu i po kvalitetu i na osnovu čega smo vremenom postali uvažavani u svetu kao ozbiljni izvoznici poljoprivredno-prehrambenih proizvoda, posebno u stočarstvu.\nNekadašnja SFRJ je imala 45 klanica koje su imale pravo izvoza u EU. Od toga je 25 bilo iz Srbije. Zatim je imala 16 velikih industrijskih klanica koje su imale dozvolu za izvoz u SAD, od kojih je 12 bilo iz Srbije.\nPoznata je bila šunka u limenci sa kojom smo učestvovali sa čak 15,2 odsto ukupnog američkog uvoza konzervi, tako da smo bili na trećem mestu po uvozu posle Danske i Poljske! Takođe je bio poznat naš bejbi bif kao najkvalitetnije meso u svetu, koje smo izvozili u količini od 54.400 tona, a taj kontingent nam je bio odobren od EU!\nNažalost, raspadom SFRJ i uvođenjem sankcija SRJ, onemogućen je plasman poljoprivredno-prehrambrenih proizvoda na strana tržišta, što je negativno uticalo na našu proizvodnju i po obimu i po kvalitetu.\nZnajući kako je teško osvojiti tržišta, u okviru fondova u poljoprivredi su, koliko je to bilo moguće, kontaktirali sa kupcima na bivšim tržištima kako bi po prestanku sankcija nastavili sa izvozom. Tako je delegacija STOFO-a, odmah po ublažavanju sankcija 1996. godine otišla u Brisel, gde je uz pomoć delegacija Italije i Grčke razgovarala o mogućnosti nastavka izvoza u EU.\nTema razgovora bilo je to da se deo kontingenta stoke i mesa od 54.400 tona koji je za vreme sankcija podeljen na ostale republike dodeli Srbiji, zatim da se jednom broju od 25 pomenutih klanica iz Srbije koje su imale pravo da izvoze u EU daju dozvole za izvoz. Posle dvodnevnih teških razgovora dobili smo saglasnost da osam klanica dobije privremenu dozvolu za izvoz - do dolaska komisije iz EU koja bi ih pregledala.\nDalje smo, objašnjavajući da je Srbija učestvovala u izvršavanju kontingenta oko 50 odsto u odnosu na druge republike, dobili dozvolu da u prvoj polovini 1997. godine izvezemo 9.975 tona, što znači da bismo za celu godinu dobili oko 50 odsto od ranijeg kontingenta od 54.400 tona.\nTom prilikom smo, zbog izuzetnog ugleda koji je STOFO imao, naše stočare preko njega učlanili u Udruženje proizvođača i trgovaca stokom i mesom sa sedištem u Briselu. Tako je SRJ postala prva zemlja koja nije članica EU, a da su pritom njeni stočari članovi evropskog udruženja.\nOvo je bilo izuzetno korisno jer je značilo približavanje EU i dobijanje podrške za naš izvoz i izuzetne korisne informacije. Koristeći višedecenijska iskustva u organizovanom osvajanju tržišta, poljoprivredne organizacije su bile spremne da se uz koordinirani odnos sa državom vrate na stara tržišta.\nDolaskom nove vlasti 2000. godine i sekte koja se prozvala G-17 plus (samozvanih stručnjaka), namerno je rađeno sve protiv izvoza, odnosno protiv organizovanog izvoza-uvoza i time protiv interesa poljoprivrednih proizvođača.\nPrvo, razbijen je organizovan nastup pri izvozu i uvozu, ukinute su minimalne prodajne cene koje su neposredno utvrđivali proizvođači, prerađivači i izvoznici - zavisno od brojnih uslova koji su vladali na domaćem i stanom tržištu. Ovaj organizovani dogovor razbili su stručnjaci iz vlasti, kvalifikujući ga kao monopol.\nDrugo, zauzimali su se za slobodno tržište i davali podršku uvoznom lobiju, čija je pobeda, ispostavilo se, bila fijasko za domaću proizvodnju (jedne godine Srbija je uvezla više banana nego nekada cela SFRJ!). Težak udarac našem izvozu, povratno i na proizvodnju i preradu poljoprivrednih proizvoda, imalo je i donošenje jedne nakaradne odluke koja utvrđuje sistem stimulacija za izvoz.\nTradicionalno su konkretnu raspodelu stimulacija vršile neposredno organizacije, u okviru fondova koje su izvozile i kojima su pripadala ta sredstva, a koje su najbolje znale kada, kako, u koje vreme, na koje tržište sa kojim procentom treba stimulisati pojedine proizvode, što je imalo za posledicu racionalno korišćenje sredstava i povećanje izvoza.\nOdlukom je sada propisano fiksno utvrđivanje stimulacija, što je potpuno pogrešno jer se uslovi na domaćem i stranom tržištu takoreći dnevno menjaju.\nUtvrđene su stimulacije i za proizvode koji nisu ni pod kojim uslovima mogli da idu u izvoz, tako da su ostale neiskorišćene za te proizvode, a na druge nisu prebačene.\nUkratko, ova odluka je totalni promašaj i ne služi povećanju izvoza. Pomenutom odlukom regulisanja stimulacija raspodela sredstava izuzeta je od organizacija, odnosno od njihovih fondova, što je izazvalo i gašenje fondova, pa i STOFO-a. Gašenjem STOFO-a prestalo je i članstvo naših stočara u evropskom udruženju proizvođača i trgovaca stokom i mesom. Na taj način je naša proevropska vlast prekinula jedinu nit preko koje smo imali kontakte sa EU. Zbog svega što je navedeno mi nismo uspeli posle niza godina od ukidanja sankcija da se vratimo na ranija tržišta, niti da povećamo izvoz. Nismo uspeli da osposobimo dovoljan broj klanica za izvoz u EU i nijednu klanicu za izvoz u SAD.\nNapred navedenu odluku, koja je kako je već izneto izuzetno štetna za dalje povećanje poljoprivredne proizvodnje i izvoza, donela je Vlada Srbije u kojoj je ministar za poljoprivredu bio Dragan Veselinov.\nNapred je izneto da je od 12 industrijskih klanica (svetskog ranga) iz Srbije, osam bilo iz Vojvodine. Danas nema nijedne. Mislim da je suvišan komentar koliko je samo u tom delu ministar učinio za Vojvodinu. Sve ovo što je izneto i još niz drugih štetnih odluka uticalo je na to da je kod nas poljoprivredna proizvodnja u nekim oblastima stagnirala, a u nekima se i prepolovila, kao što je to slučaj u stočarstvu.\nDok je u Jugoslaviji potrošnja mesa po glavi stanovnika bila 62 kilograma (u Srbiji je potrošnja bila i veća), sada je u Srbiji manje od 40 kilograma, dok je istovremeno u Sloveniji 95 kilograma, u EU 86 kilograma, a u SAD oko 110 kilograma po glavi stanovnika.\nOvakav odnos sadašnje vlasti prema agraru je neshvatljiv, posebno ako se zna da je Srbija agrarna zemlja, tako da agrar direktno ili indirektno učestvuje sa oko 50 odsto u stvaranju nacionalnog dohotka!\nDug period (s obzirom na dug proces proizvodnje) potreban je da se uz velike napore, stručnost i organizovanost vratimo na nivo od pre dve decenije.\nŠto se tiče odnosa prema EU, tu treba biti vrlo obazriv. Ulaskom u Evropsku uniju mi prihvatamo sistem planiranja proizvodnje u EU, pa bi zbog toga bilo neophodno pre ulaska povećati poljoprivrednu proizvodnju po obimu i kvalitetu i proizvesti viškove roba radi izvoza u zemlje članice, jer će sigurno zemlje EU, budući da imaju viškove poljoprivrednih proizvoda, teško odobravati porast poljoprivredne proizvodnje svojim članicama, što bi za nas bilo loše ako uđemo sa sadašnjom niskom proizvodnjom.\nMilan Njegomir je 37 godina vodio Fond za stočarstvo Jugoslavije "STOFO" i koordinirao rad ostalih u agro-kompleksu. Istovremeno je šest godina vodio ekonomske odnose sa inostranstvom u Komori Srbije. Za svoj rad je često bio pohvaljivan, tako da je 1985. u Milanu dobio orden od Italijansko-jugoslovenske komore. Zatim mu je dodeljeno priznanje "Kapetan Miša Anastasijević" za doprinos razvoju agrara Srbije.


Ekstruzija kao osnova kreativne ideje - M-Kvadrat\nEkstruzija kao osnova kreativne ideje\nKompanija Tehnomarket od 2002.godine uspešno proizvodi aluminijumske profile različitih namena procesom ekstruzije, sa maksimalnim kapacitetom do 3000 tona aluminijuma godišnje\nInžinjeri, arhitekte i dizajneri stvaraju nove proizvode kako bi izvodili svoje projekte iz standardnih okvira arhitekture. Novi proizvodi na završenim objektima trebaju da traju decenijama, pa i vekovima. Aluminijum se nameće kao tradicionalni materijal za proizvodnju profila u mnogim industrijama, a ekstruzija aluminijumskih profila predstavlja osnovu kreativne ideje koja treba da traje.\nAluminijum je laki metal koji ima primenu u gradjevinarstvu, avio i auto industriji, saobraćajnoj i industriji nameštaja, industriji hrane pa čak i u kozmetičkoj industriji. Razlog široke primene su svojstva aluminijuma poput obradivosti, lakoće, čvrstine i najzad mogućnosti reciklaže.\nKompanija Tehnomarket od 2002.godine uspešno proizvodi aluminijumske profile različitih namena procesom ekstruzije, sa maksimalnim kapacitetom do 3000 tona aluminijuma godišnje . Za ovaj proces koriste se isključivo trupci od primarnog aluminijuma legure AIMgSi0,5, a kako bi se u što kraćem roku odgovorilo na zahteve kupaca tj. tržišta u svakom trenutku nalazi se više od 500 tona trupaca na lageru.\nPogon za ekstruziju modernizovan je od strane španske firme Kautec Solution 2016. godine, uz modernizaciju svih vitalnih sklopova prese, novom PLC jedinicom, softwareom i kompjuterizovanjem celog procesa. Najnovija tehnologija tada je preuzeta od evropskog lidera u ekstruziji profila što je dodatno podiglo proizvodni kapacitet kompanije.\nRazličite vrste profila\nTrgovački profili imaju najširu primenu u našem okruženju i predstavljeni su u proizvodnom programu preko širokog spektra oblika L, T, O, kutija, i cevi različitih dimenzija.\nProfili namenjeni različitim industrijama i zanatstvu rade se u skladu sa posebnim zahtevima klijenata i prema dostavljenoj tehničkoj dokumentaciji.\nPored industrijskih i trgovačkih profila komapnija je spremna i da odgovori na drugačije zahteve inžinjera i arhitekata kroz arhitektonske profile, namenjene građevinarstvu i uređenju objekata, a najviše izradi aluminijumskih prozora, vrata i ostakljenih i ventilisanih fasada.\nRazličiti sistemi profila projektovani su od strane razvojnog tima kompanije. Ovi profili izdvojeni su u sledeće grupe: sistemi bez prekida termičkog mosta, sistemi sa prekidom termičkog mosta, sistemi aluminijum-drvo, sistemi za ostakljene fasade, sistemi za ventilisane fasade i sistem neprobojnih konstrukcija. Ovi sistemi ponudjeni su od strane Tehnomarketa kao brendovi LINEAL za prozore i vrata, ALUMINIK CS55 za ostakljene fasade, VENT za ventilisane fasade i BLINDO za neprobojne prozore i vrata.\nPored sistema profila dizajniranih za posebne projekte R&D odeljenje je spremno da razvije i posebne sisteme profila koji odgovaraju zahtevima modernih projekata. Jedan od aktuelnih primera je Unit 165 fasadni sistem razvijen od strane Tehnomarketa za projekat u Sloveniji, kod koga se fasada montira bez skele, slaganjem elemenata iz unutrašnjosti objekta.\nVENT Hide System\nTehnomarket LINEAL W THERM 104\nPrethodni članakProširena Realnost : Budućnost gradnje\nNaredni članakNova generacija CAT bagera


Beograd, 20. April 2022. PR Objave: Obaveštenje -\nOdaberite sebi za promenljivo prolećno vreme veoma kvalitetne i originalne jakne poznatih domaćih i internacionalnih brendova iz e-prodavnice MilitaryShop.rs. Pažljivo pregledajte veliku ponudu jakni, jer možete pronaći jaknu za proleće baš po vašim željama po povoljnim cenama.\nSve jakne u predstavljenoj ponudi su izrađene od materijala visokog kvaliteta. Materijali su pažljivo kombinovani kako bi se dobio maksimalni efekat otpornosti i prilagodljivosti svim vremenskim uslovima.\nObezbedite sebi za proleće taktičku, vojnu ili jaknu za ribarenje i planinarenje. Jakne u ponudi su otporne na kišu, vetar i hladno vreme, ali su istovremeno i prijatne kada zasija sunce u proleće.\nPogledajte ponudu jakni preko ovog linka:\nIskoristite ograničenu ponudu taktičkih pantalona i jakni Marauder u e-prodavnici MilitaryShop-rs.... Više...\nNa e-trgovačkom portalu MilitaryShop.rs u ponudi su Pentagon jakne za hladno vreme i zimu po veoma... Više...\nDruštvo za proizvodnju, trgovinu i usluge "PS Fashion design" doo iz Čačka je poklonilo deci iz... Više...\nq: 19 - t: 0.07456 sec


Tanjug 10. oktobra 2019. 11:06\nBEOGRAD – Uspostavljanje „malog Šengena“ na Zapadnom Balkanu, čime bi kompanije iz celog regiona dobile zajednicko tržište sa gotovo 20 miliona potrošača, dobro je za sve zemlje u okruženju, ocenjuju u Savetu stranih investitora.\nRegionalna saradnja i ekonomsko povezivanje, uklanjanje barijera u poslovanju kao i slobodniji protok roba, ljudi i usluga kroz teritorije Srbije, Albanije i Severne Makedonije, teme su inače današnjih razgovora predsednika Aleksandra Vučića, Edija Rame i Zorana Zajeva u Novom Sadu.\nČlan Upravnog odbora Saveta stranih investitora (FIC) Goran Pekez ocenjuje da je bilo koji napor ka daljem regionalnom povezivanju i otvaranju regionalne trgovine dobrodošao.\n„Kao privrednici bi itekako želeli da procesi, koji god da se dešavaju, prouzrokuju dalje oslobađanje trgovine i ukidanje trgovinskih barijera jer će to biti na dobrobit svih zemalja u regionu“, kaže Pekez za Tanjug.\nDelegacija FIC-a, čije kompanije članice u našoj zemlji zapošljavaju oko 100.000 ljudi, nedavno je u Briselu razgovorala sa predstavnicima Evropske komisije.\nRazgovaralo se o pridruživanju Srbije Evropskoj uniji i daljim koracima koji treba da se preduzmu po tom pitanju.\nPored regionalne saradnje, kaže Pekez, teme su bile reforme kao i konkretni koraci koje je potrebno da država preduzme, a kako bi se nastavio proces harmonizacije propisa na putu zemlje ka EU.\n„Evropska komisija, u momentu kada se imenuju novi komesari, novi sastav evropske komisije, ostaje posvećena sa veoma jasnom vizijom kako proces pridruživanja Srbije treba da teče dalje i koje korake treba preduzeti“.\nPredstavljanjem „Bele knjige“ u novembru, u FIC-u se nadaju da će i time doprineti nastavku reformi u Srbiji na njenom putu ka Uniji.\n„S druge strane, nadamo se da će procesi u komunikaciji u regiji pomoći tome da ne samo regionalna saradnja nego i ekonomska razmena i trgovina idu napred te pospeše rast društvenog proizvoda kako u Srbiji tako i regionu“, kaže Pekez.\nPredsednik Srbije je proteklog meseca u Njujorku najavio da će biti konkretizovani planovi o povezivanju tržišta u regionu, uspostavljanjem „malog Šengena“, a inicijativu su pozdravile i regionalne komore svih zemalja Zapadnog Balkana, koje okupljaju više od 350.000 kompanija.


Proizvodnja Lenovo korporativnih proizvoda i data centara preseljena u Evropu Proizvodnja Lenovo korporativnih proizvoda i data centara preseljena u Evropu – Personal magazin\nProizvodnja Lenovo korporativnih proizvoda i data centara preseljena u Evropu\nKompanija Lenovo najveći svetski proizvođač PC računara, najavila je danas da će započeti sa proizvodnjom korporativnih proizvoda u Evropi, za klijente iz EMEA regiona, uključujući x86 servere, kao i kompletnu…\nKompanija Lenovo najveći svetski proizvođač PC računara, najavila je danas da će započeti sa proizvodnjom korporativnih proizvoda u Evropi, za klijente iz EMEA regiona, uključujući x86 servere, kao i kompletnu ponudu proizvoda za skladištenje i umrežavanje za okruženja data centara. Klijentima i partnerima iz EMEA regiona biće obezbeđena brža isporuke i veća fleksibilnost za ispunjenje njihovih potreba, kada Flex, partner kompanije Lenovo, započne proizvodnju Lenovo x86 servera u Mađarskoj.\nOva odluka da korporativne proizvode proizvodi u Evropi omogućiće kompaniji Lenovo da obezbedi najbolju moguću uslugu za njenu bazu klijenata i partnera u EMEA regionu, dok će istovremeno poboljšati svoju poziciju i približiti je cilju da bude na vodećem mestu kada su u pitanju okruženja korporativnih računara. Proizvodnja će početi na leto 2016. godine i upotpuniće postojeću proizvodnu liniju ThinkServer proizvoda, koje proizvodi kompanija Flex, kao i brojne druge proizvode.\nPostrojenje kompanije Flex u Mađarskoj, kao integralni deo saradnje sa kompanijom Lenovo, proizvodiće kompletnu ponudu x86 servera, uključujući i sklapanje sistema, kompletan asortiman rešenja za skladištenje i umrežavanje, kao i integrisane slotove u sistemima specijalno kreiranim prema specifikacijama klijenata.\nFlex je strateški partner kompanije Lenovo već šest godina i uključen je u proizvodnju brojnih proizvoda, uključujuću PC računare, telefone, Think servere i popravke tablet uređaja. U postrojenju u mestu Sarvar, u Mađarskoj, proizveden je i isporučen petomilioniti primerak PC računara za Lenovo u EMEA regionu.\nPovezanost sa kompanijom Flex predstavlja suštinski deo strategije kompanije Lenovo za postizanje ravnoteže između sopstvene i partnerske proizvodnje, omogućujući na taj način kompaniji da iskoristi inovativne ideje svojih partnera kako bi unela poboljšanja u proces proizvodnje.\nOdluka o pomeranju proizvodnje u Evropu proizilaze iz činjenice da će proizvodnja biti bliža ključnim klijentima i partnerima. Proizvodnja u Evropskoj Uniji omogućiće poboljšanja kao što su isporuka korisnicima do pet dana (u zavisnosti od države) i niži troškovi poslovanja (npr. smanjeni troškovi transporta) koji mogu biti preneti na korisnike i partnere. Proizvodnja x86 servera za klijente iz EMEA regiona i dalje će biti u Kini, omogućujući partnerima da uživaju u dodatnom smanjenju troškova usled korišćenja pomorskog transporta.\nKompanija Lenovo ima za cilj da uspostavi vodeću poziciju na tržištu korporativnih rešenja i data centara, a proizvodnja u Evropi će joj omogućiti da smanji vreme plasiranja proizvoda na tržište, i na taj način postane konkurentnija. Korporativni klijenti iz EMEA regiona nabavljaće iste vodeće proizvode brže i efikasnije, pri čemu neće osetiti nikakav gubitak u kvalitetu.\nOvaj potez takođe će ojačati korporativnu strategiju kompanije Lenovo koja se zasniva na 3 faktora.\nNajbolja ukupna vrednost – ravnoteža između konkurentske cene i najnovijih inovacija\nOtvorenost i fleksibilnost –partnerstva sa fokusom na jednostavnu integraciju\nJednostavna saradnja – prilagođena, brza i dvosmerna komunikacija sa klijentima\nProizvodnja Lenovo korporativnih proizvoda i data centara preseljena u Evropu was last modified: May 10th, 2016 by Redakcija


Srbi blokirali put u Zvečanu, Kfor otvorio most - 02.12.2016, Sputnik Srbija\nNajveća investicija Kfora na Kosovu — novi most preko reke Bistrice, čija je vrednost 400.000 evra, otvoren je za saobraćaj danas, a istovremeno su Srbi u... 02.12.2016, Sputnik Srbija\n16:38 02.12.2016 (Osveženo: 14:48 30.08.2021)\n© AFP 2022 / ARMEND NIMANI Zastava Srbije\nNajveća investicija Kfora na Kosovu — novi most preko reke Bistrice, čija je vrednost 400.000 evra, otvoren je za saobraćaj danas, a istovremeno su Srbi u Zvečanu blokirali magistralni put Priština—Raška zbog dolaska na sever kosovskog premijera Ise Mustafe.\n24 Novembar 2016, 18:37\nZvaničnici, među kojima i kosovski premijer, koristili su alternativne putne pravce i prisustvovali ceremoniji koju je organizovao Kfor povodom otvaranja mosta.\nKomandant Kfora general-major Đovani Fungo izjavio je na svečanosti da je most projektovan od strane kompanije čiji je vlasnik Srbin, a da ga je gradila kompanija kojom rukovodi kosovski Albanac.\n„Novi most je konkretan primer obostrano korisne saradnje između NATO-a, institucija i svih zajednica“, rekao je Fungo istakavši da otvaranje mosta predstavlja dodatnu promociju mira, prosperiteta i razvoja na Kosovu i za Kosovo.\nIzgradnju mosta finansirao je NATO, izgrađen je prema svim evropskim standardima i pružiće bolju i bezbedniju saobraćajnu vezu za vozila i za pešake.\nZa vreme trajanja ceremonije, na petnaestak kilometara odatle Srbi su u Rudaru kod Zvečana držali u blokadi magistralni pravac kako bi sprečili kosovskog premijera da poseti sever Kosova.\nMeđutim sve zvanice su stigle na događaj koji je organizovao Kfor koristeći zaobilazne puteve.


IZLOŽBA - Andrea Palašti / Кućne vežbe - TONS\nIZLOŽBA – Andrea Palašti / Кućne vežbe\nDecember 27, 2019 - January 15, 2020\n« Novogodišnji festival odbojke\nGalerija SULUV, Bulevar Mihajla Pupina 9,\nKućne vežbe, kao intermedijalni kolaborativni umetnički projekat, podrazumevaju zadatke zasnovane na instrukcijama koje učesnici projekta međusobno razmenjuju u vidu vizuelne komunikacije. Poput vežbi za stimulaciju kreativnosti, nude se niz kreativnih vežbi koje se mogu lako ispuniti, sa minimalnom opremom, uz samo malo napora i u jednostavnim prostorno-vremenskim uslovima. Kućne vežbe se zasnivaju na razvijanju brzih rešenja bez koncepcijskih pretenzija – one zapravo predstavljaju svojevrsne likovne, estetske, idejne, ali i komunikacijske vežbe razgibavanja, koje upućuju kako alternativne metode umetničke edukativne strategije utiču na razvijanje kreativnog mišljenja. Kućne vežbe nastale su u saradnji sa drugim umetnicima, članovima porodice i studentima Akademije umetnosti u Novom Sadu.\nKućne vežbe, participativni umetnički projekat autorke Andree Palašti realizuje se u saradnji sa studentima Akademije umetnosti u Novom Sadu. Specijalne gošće na projektu su Danica Bićanić i Monika Sigeti, te porodica – Marta, Ivica i Nađa Palašti.


Bravo za "MojSan": Firma iz Kaknja donirala 1.000 madraca za oboljele od korone\nDelibašić poliuretani d.o.o.\nVrijednost donacije je 50.000 konvertibilnih maraka, a ova firma iz Bjelavića kod Kaknja, izrazila je spremnost da madrace dostavi nadležnim službama u roku od 48 sati\nVrijednost donacije je 50.000 konvertibilnih maraka, a ova firma iz Bjelavića kod Kaknja, izrazila je spremnost da madrace vrhunske kvalitete koje proizvodi, dostavi nadležnim službama u roku od 48 sati.\nPonuda je, naravno, prihvaćena od strane Koordinacionog tijela BiH u službi zaštite ljudi i materijalnih dobara od prirodnih nesreća.\n“S obzirom na tešku situaciju u kojoj smo se svi zajedno našli vjerujem da su vijesti ovog tipa pozitivno osvježenje za stanovnike BiH. Naša kompanija je do sada učestvovala u nizu projekata društveno odgovornog djelovanja te je i ovo jedna u nizu sličnih aktvnosti. Sada, u funkciju a za korist cijele društvene zajednice stavljamo i naše finansijske, proizvodne i ljudske kapacitete u skladu sa maksimalnim mogućnostima. Idemo zajedno prevazići nastalu situaciju”, kaže se u saopćenju MojSan® teama.


RUDO: Uručeno novo sanitetsko vozilo Domu zdravlja - ISTOK - www.istokrs.com | Vijesti iz Istočne Hercegovine\nRUDO: Uručeno novo sanitetsko vozilo Domu zdravlja\nHome /Opštine/Rudo/RUDO: Uručeno novo sanitetsko vozilo Domu zdravlja\nMinistar zdravlja i socijalne zaštite Republike Srpske Dragan Bogdanić je u Domu zdravlja „Sveti Vračevi“ u Čelincu uručio ključeve za nova opremljena sanitetska vozila direktorima domova zdravlja Prnjavor, Pale, Han Pijesak, Rudo, Šekovići i Čelinac, čija je ukupna nabavna vrijednost 448.300 KM.\n„Ovo su sredstva Svjetske banke koja su ostala iz projekta izgradnje i rekonstrukcije domova zdravlja i ambulanti porodične medicine. Gledali smo da geografski budu zastupljeni svi krajevi Republike Srpske“, istakao je ministar Bogdanić i dodao da je resorno ministarstvo obezbijedilo 70 odsto sredstava za nabavku, dok su ostatak novca izdvojile lokalne zajednice.\nPrema njegovim riječima, isporukom ovih vozila u primarnu zdravstvenu zaštitu u proteklih 10 godina uloženo je oko 47 miliona KM kroz gradnju, rekonstrukciju i opremanje domova zdravlja i ambulanti porodične medicine.\nDirektor Doma zdravlja u Rudom Marina Milikić zahvalila je ministru Bogdaniću jer je, kako kaže, bilo nemoguće da sopstvenim sredstvima nabave sanitetsko vozilo.\n„Nabavkom ovog vozila znatno ćemo unaprijediti kvalitet zdravstvene zaštite u našoj opštini na zadovoljstvo naših korisnika“, naglasila je Milikićeva.\nOpština Rudo je za nabavku ovog vozila izdvojila 22.419,00 KM\nPreuzeto sa sajta ministarstva\nKada nas ubijede da smo nacionalno ugroženi, lako zaboravimo kako nas bezočno pljačkaju godinama


Održana tribina i predavanje o Nikoli Tesli u PTT muzeju\nBeta 10. jula 2021. 21:35\nTribina „Kultura putem pošte“ održana je večeras u Poštansko-telegrafsko-telefonskom muzeju (PTT muzeju) u Beogradu, povodom 165 godina od rodjenja srpskog naučnika Nikole Tesle.\nPredavanje „Nikola Tesla i načelo harmonije u srpskoj kulturi“ održao je dr Predrag Milosavljević, docent na Učiteljskom fakultetu u Beogradu, medju čijim najznačajnijim naučnim radovima se nalazi i rad o geometrijsko-proporcijskim osnovama Teslinih rezultata istraživanja iz Kolorado Springsa.\nMilosavljević je kazao da se ovo predavanje bavi odnosom srpskih naučnika prema načelu harmonije i samog Tesle, koji je, kako je naveo, 1919. godine ukazao da je njegov pristup i aparatura na kojoj je bazirao svoje tehnologije bila zasnovana na načelu sjedinjenja i harmonije.\n„Želeli smo da prikažemo kontinuitet srpskih naučnika posmatranja sveta stvaralaštva kroz načelo harmonije. Kroz niz citata i njihovog obrazloženja pokazaćemo kako su naučnici koji su baštinili načelo harmonije predstavili ideju organizacije života“, naglasio je on.\nMarko Jelić iz PTT Srbije kazao je da je ovo prvi dogadjaj u muzeju od početka pandemije korona virusa, u kojem su do sada organizovane 54 tribine posvećene Nikoli Tesli.\n„Smatramo da će ova tribina najaviti i druge tribine, s obzirom na to da su ljudi željni različitih dogadjaja, novih informacija i obeležavanja jubileja“, istakao je on.\nPTT muzej od skoro je otvoren za posetioce i tokom vikenda, u radnom vremenu utorkom, sredom, petkom i nedeljom od 10 do 18 časova, a četvrkom i subotom od 12 do 20 časova.


Ratko Mladić – jedina prepreka Srbije na putu ka EU - Klix.ba\nSvijet Ratko Mladić – jedina prepreka Srbije na putu ka EU\nRatko Mladić – jedina prepreka Srbije na putu ka EU\n29.10.2007. u 12:03\nPredstavnici Evropske unije i prvi ljudi Srbije, prema analizama kolumnista Financial Timesa Tonyja Barbera i Neila MacDonalda, približavaju se ključnom trenutku istine u kojem predstavnici EU treba da procijene da li Beograd ulaže dovoljno napora u lociranje i hapšenje optuženika za ratne zločine od kojih su dvojica najtraženijih još uvijek u bjekstvu, kako bi mogli opravdati postavljanje Srbije na put ka članstvu u EU.\nGlavna tužiteljica Haškog tribunala Carla del Ponte nakon svoje dvodnevne posjete Srbiji susrela se sa evropskim povjerenikom za proširenje Ollijem Rehnom. Nakon razgovora nisu izneseni nikakvi zaključci, a konačnu odluku Rehn bi trebao dati krajem ove sedmice, pišu Barber i MacDonald za Financial Times.\nIako je hapšenje ratnih bjegunaca Radovana Karadžćića i Ratka Mladića bilo jedan od osnovnih uvjeta za pristupanje Srbije Evropskoj uniji, stavovi predstavnika EU su se promijenili te se ne slažu svi u tome da li Srbija prvo treba uhapsiti tražene pa tek onda pristupiti pregovorima o članstvu u EU.\nStoga je Carla del Ponte naglasila da je saradnja sa Srbijom znatno bolja, ali da ne može govoriti o konkretnom napretku sve dok se ne uhapsi Ratko Mladić za kojeg se sumnja da je na teritoriji Srbije i koji je, kako se čini, jedina prepreka Srbiji na putu ka Evropskoj uniji.\nMeđutim, nekolicina predsatvnika EU smatra da je vrijeme da se sa Srbijom potpiše Sporazum o stabilizaciji i pridruživanju s obzirom da srbijanske vlasti čine sve što je u njihovoj moći kako bi uhapsile Ratka Mladića.\nNakon posjete Carle del Ponte Srbiji, srbijanski predsjednik Boris Tadić kazao je kako se nada da će tužiteljica "pripremiti pozitivan izvještaj kada je u pitanju saradnja sa Haškim tribunalom".\n"Nadam se da će njen izvještaj o našoj saradnji biti pozitivan iako se suočavamo sa poteškoćama prilikom hapšenja Ratka Mladića i drugih bjegunaca“, objasnio je Tadić, a prenosi FT.\nSrbijanski zvaničnici su ovog mjeseca ponudili milion eura za informaciju koja bi dovela do hapšenja Ratka Mladića.


SRBIJA: Kandidatura, ipak, tek u martu?\nSrbija, takođe, treba da pomogne da se omogući slobodno kretanje Euleksu I Kforu, potvrđeno je Tanjugu iz diplomatskih izvora.\nIstovremeno, rešeno je da bi Crna Gora mogla da dobije datum za početak pregovora o pristupanju u EU u junu naredne godine, takođe pod nizom uslova.\nSastanak Saveta, koji je trajao preko 10 sati, završen je u petak u zoru.\nPredsednik saveta Herman Van Rompej rekao je na konferenciji za štampu da je ceo tok prvog dela sesije bio posvećen krizi u evrozoni, a da će se o proširenju raspravljati tek kasnije tokom dana.\nMeđutim, prema nacrtu zaključaka dostavljenom Tanjugu, a koji su potvrdili diplomatski izvori, Savet je već doneo odluke o pitanjima vezanim za proširenje, a njihovo zvanično objavljivanje očekuje se u petak popodne.\nPrema dokumentu dostavljenom Tanjugu, u tački 16. zaključaka Saveta, Srbija će do marta 2012. dobiti status kandidata ako se Savet do tada uveri da "Srbija pokazuje uverljivu posvećenost i da je postigla napredak u implementaciji dogovora postignutih u dijalogu, uključujući integrisano upravljanje prelazima, da je postigla sporazum o sveobuhvatnoj regionalnoj saradnji, kao i da aktivno saradjuje u omogućavanju Euleksu i Kforu da vrše svoj mandate".\nU istoj tački, Savet konstatuje značajan napredak Srbije u ispunjavanju Kopenhaških političkih kriterijuma, te da je saradnja sa Haškim tribunalom na "potpuno zadovoljavajućem nivou".\nKada je reč o određivanju datuma pregovora za Crnu Goru, u tački 15. istog dokumenta se kaže da bi oni mogli da počnu u junu 2012, kada će Savet preispitati napredak Crne Gore u implementaciji reformi, sa posebnim fokusom na vladavinu zakona, poštovanje fundamentalnih prava i suzbijanje korupcije i organizovanog kriminala.\nEvropska komisija je zadužena da do tada sačini izveštaj na osnovu kojeg će Savet odlučiti o datumu početka pregovora.\nDiplomatski izvor iz misije Nemačke pri EU potvrdio je Tanjugu verodostojnost dokumenta i objasnio da je zvanično objavljivanje odluke odloženo iz protokalrnih razloga.\nSednica Evropskog saveta, koga čine šefovi 27 država i vlada zemalja članica EU zasedali su u noći između četvrtka i petka do ranih jutarnjih sati, a nastaviće se posle kratke pauze potpisivanjem pristupnog ugovora sa Hrvatskom.\nVest o mogućem odlaganju odluke za status kandidata Srbije prenela je i britanska agencija Rojters, pozivajući se na neimenovane diplomatske izvore.\n"Lideri EU mogli bi da odlože odluku o davanju statusa zvaničnog kandidata za članstvo u EU u petak, zbog zabrinutosti da Beograd nije učinio dovoljno da popravi bremenite odnose sa Kosovom, kažu EU diplomate", navodi Rojters.\nBritanska agencija prenosi izjavu neimenovanog EU diplomate da bi Evropski savet mogao da zaduži ministre da najkasnije do marta potvrde da li je Srbija napredovala.\nDrugi diplomata rekao je da je, za sada, najverovatnije da će do marta biti odložena odluka.\nZa pozitivnu odluku potreban je pun konsenzus svih članica EU, a da li je on postignut ostaje neizvesno do poslednjeg trenutka.\nBezrezervnu podršku statusu kandidata je, sudeći prema izjavama datim poslednjih dana, dala većina država članica, dok su izvesne rezerve izrazile Austrija i Nemačka.\nTadić je u autorskom tekstu za nemački list "Frankfurter algemajne cajtung" istakao da je članstvo u EU strateško određenje Srbije, kao što bi i za Evropsku uniju od strateške važnosti morala biti evropska orijentacija Srbije.\nFrancuski ministar inostranih poslova Alen Žipe pozvao je juče vlade zemalja Evropske unije da Srbiji daju status kandidata za prijem u Uniju.\n"Srbija je postigla napredak", rekao je Žipe i dodao, "Srbiji moramo dati znake ohrabrenja".\nŠvedski ministar spoljnih poslova Karl Bilt ocenio je da "definitivno" postoji šansa da Srbija na sastanku Evropskog saveta dobije status kandidata za članastvo u EU, ukazujući na to da nije sigurno da će se to dogoditi i da postoji "niz pitanja koja još treba rešiti".\nMinistar inostranih poslova Austrije Mihael Špindeleger se dotle ponovo izjasnio za dodelu "probnog" statusa kandidata Srbiji na predstojećem Samitu EU u Briselu.\nŠpindeleger je u utorak, u obraćanju glavnom odboru austrijskog parlamenta, rekao da bi odluku o konačnoj dodeli statusa kandidata Srbiji trebalo odložiti za mart.\nNemački zvaničnici se nisu oglašavali od kada je pred kraj sastanka Ministarskog saveta EU u nedelju naveče nemački državni sekretar Verner Hojer kratko rekao da je "Srbija na dobrom putu".\nMinistri spoljnih poslova EU su na tom sastanku, posle dugotrajnih konsultacija, saopštili da će odluka o statusu kandidata za Srbiju biti doneta na sednici Saveta EU u petak.\nKako je posle sastanka rekao Mikolaj Dovgjelevič, državni sekretar Ministarstva spoljnih poslova Poljske, predsedavajuće EU, zaključci sastanka šefova diplomatije EU su bili povoljni.\n"Savet je pozdravio mišljenje Evropske komisije po kojem Srbija zaslužuje status kandidata", rekao je Dovgjelevič, ističući da je u donošenju zaključaka uzeta u obzir zadovoljavajuća saradnja Srbije sa Haškim tribunalom, unutrašnje reforme, kao i aktivna uloga Srbije u pomirenju u regionu.\nKomesar za proširenje Štefan File rekao je da zaključci odražavaju stav da se Beograd ozbiljno angažovao u dijalogu s Prištinom.\n"U svetlu dosad postignutog napretka koji je Srbija ostvarila i uzimajući u obzir da se Srbija već angažovala u nastavku dijaloga i da u doboj veri brzo napreduje kako bi primenila sporazume, Savet uzima u ozbir pozitivni stav Komisije i preporuku da se Srbiji dodeli status kandidata", kaže se u dokumentu.\nKako je takođe navedeno, Savet očekuje da se "Srbija pozabavi pitanjem regionalne saradnje".\nObjavio: Pet, 09/12/2011 - 08:14\nOglasio se MUP USK povodom incidenta u Velikoj Kladuši: Pucao na migrante, a zatim uperio pištolj u policajce (VIDEO…


Vučević: Vlada do početka septembra, koalicija neizvesna\nPolitika Autor:Nataša Latković21. jul. 202010:48 > 11:0544 komentara\nFoto:FOTO TANJUG/ ANDRIJA VUKELIĆ/bs\nPotpredsednik SNS Miloš Vučević izjavio je nakon konsultacija o formiranju vlade sa predsednikom Srbije Aleksandrom Vučićem da ćemo za oko mesec ili mesec i po dana videti personalna rešenja buduće vlade. On je naveo da su članovi SNS koji su danas bili na sastanku imali različita mišljenja oko toga da li je potrebno praviti koaliciju sa predstavnicima drugih lista.\nVučević je izjavio da su predstavnici liste „Aleksandar Vučić – Za našu decu“, zatražili mandat za sastav nove vlade.\n„Naša lista je nakon ubedljive pobede na konsultacijama sa predsednikom legitimno tražila mandat za sastav vlade i tu nema političke dileme. Naša predviđanja su da će do kraja avgusta, početka septembra biti izabrana vlada, koja će biti vlada kontinuiteta“, rekao je Vučević, preneo je Tanjug.\n21. jul. 2020 67\nVučić danas sa Dačićem: Poslednji ples ili novi dogovor\n20. jul. 2020 27\nOn je dodao da će buduća vlada biti vlada kontiniuteta oko programa 2020 – 2025, očuvanja nacionalnih intersa vezanih za Kosovo i Metohiju i za put ka EU, ali i saradnju sa Kinom, Rusijom i SAD.\nGovoreći o ulasku u koalicije za formiranje nove vlade, Vučević je rekao da se sedam članova delegacije izjasnilo šta misli o koalicionom partnerima sa drugih lista, te da su oko toga imali smo različite stavove.\n„Neko je za to da nemamo koalicione partnere, a neko da ih imamo“, naveo je Vučević i dodao da će biti personalnih promena u vladi, parlamentu i na pokrajinskom i lokalnom nivou, ali da o personalnim rešenjima danas nije bilo reči.\nUpitan zašto na sastanku nije bio Branislav Nedimović kao prvi na listi koalicije oko SNS, Vučević je rekao da je SNS došao na konsultacije u formaciji koja predstavlja rukovodstvo SNS – četiri potpredsednika i predsednik Izvršnog odbora.\n„Ja sam sa Nedimovićem u stalnom kontaktu“, naveo je on.\nLjajić: Bilo bi loše da nemamo opoziciju u parlamentu\nRasim Ljajić, lider SDPS, naveo je da će prioriteti ekonomija, razvoj infrastrukture i rešavanje pitanja Kosova, a Srbija u te pregovore, kako je rekao, treba da uđe spremna.\nPastor: SVM će biti deo vladajuće većine\nOn je naveo da na konsultacijama sa Vučićem nisu pominjane personalne promene, te da bi to trebalo da bude tema na novom krugu konsultacija, koje će prema najavi Vučića biti održane za 15 dana.\n„Vučić rekao da će biti puno kadrovskih osveženja“, rekao je Ljajić.\nNa pitanje da li svi koji su ušli u skupštinu, treba da uđu i u vladu, Ljajić je odgovorio da bi po njegovom mišljenju bilo loše da Srbija ostane bez opozicije u parlamentu.\n„Ja sam danas rekao šta mislim o tome. Mislim da Srbija u parlamentu treba da se ima vlast i opoziciju, da je to dobro za zemlju, za vladu da ima korektiv koji kritikovati poteze i akcije vlade, kao deo normalnog političkog procesa u zemlji i u parlamentu“, rekao je Ljajić.\nMilan Krkobabić je naveo da su prilikom razgovora sa Vučićem u prvom planu bili pokretanje i nastavak privrednih aktivnosti, očuvanje zdravlja ljudi i regionalna pozicija Srbije.\n„Ako hoćemo da postignemo cilj – zarada od 900 evra i penzija na pola toga, to je ozbiljan izazov, zato nam je potrebna i ozbiljna vlada. Moramo da pospešimo zdravstveni sistem, a nalazimo se u osetljivoj regionalnoj situaciji. Samo jedinstveni možemo da se suprotstavimo svemu ovome“, rekao je Krkobabić.\nAleksandar VučićMilan Krkobabićmiloš vučevićRasim LjajićSNS


Beograd ustupio Prijepolju kamion za čišćenje snijega\nNaslovnica NAJNOVIJE Društvo Beograd ustupio Prijepolju kamion za čišćenje snijega\nJavno komunalno preduzeće “Beograd put” ustupilo je na korišćenje kamion za čišćenje snega opštini Prijepolje, kao pomoć u borbi sa snežnim nanosima.\nZamenik gradonačelnika Beograda Goran Vesić rekao je da Beograd kao glavni grad ima obavezu da, kada god može, pomaže drugim lokalnim samoupravama i našim ljudima, posebno u Srbiji.\n“Trudimo se da bez obzira na naše potrebe koje nisu male, jer smo veći od nekih država EU, i po budžetu i po broju stanovnika, kad god možemo pomognemo gradovima u našoj zemlji u rešavanju problema koji sami ne mogu da reše”, rekao je Vesić.\nIzrazio je zadovoljstvo što je kamion, koji je čistio Beograd od snega, dat na korišćenje opštini Prijepolje koja je, dodao je, veoma zavejana i nema dovoljno mehanizacije da pročisti puteve i pomogne ljudima.\n“Ima dosta zavejanih sela i ovaj kamion će im sigurno pomoći da brže reše probleme koje imaju sa snegom”, rekao je Vesić.\nU Beogradu je u protekle tri godine kupljeno 60 novih kamiona, podsetio je i najavio da će ove godine biti nabavljeno još deset velikih kamiona i isto toliko manjih.\n“Posebno sam srećan i zadovoljan što možemo da pomognemo i drugim opštinama koje će, kako ekonomska situacija u zemlji bude bolja, takođe biti u prilici da kupuju nove kamione”, rekao je Vesić.\nPodsetio je da je jedan kamion dat Kosovskoj Mitrovici i dodao da Beograd nema dovoljno kamiona da pomogne svakoj opštini u Srbiji, ali da se trudi da pomogne koliko može.\n“Pomogli smo i Mitropoliji zagrebačko-ljubljanskoj da se za naše ljude koji žive u Petrinji i Glini, a koji su ostali bez svojih domova, postave mobilne kuće. Pomažemo Kosovsku Mitrovicu u kojoj će za nekoliko dana biti završena zgrada za izbeglice. Trudimo se da pomognemo kada god možemo jer je Beograd glavni grad i ima obavezu da pomogne drugim lokalnim samoupravama kako bi svi zajedno radili u korist građana”, rekao je Vesić.\nPredsednik opštine Prijepolje Vladimir Babić zahvalio je na pomoći jer, kako je rekao, opština nema dovoljno sredstava da u zimskim uslovima, kada su zavejani, izađe na kraj sa snegom.\n“Ovaj kamion će biti u prvim redovima i daće ogroman doprinos u čišćenju naše opštine. Drago nam je što Grad Beograd može da pomogne ne samo nama, nego i drugima u Srbiji”, rekao je on.\nNaveo je da je ovo prva saradnja Beograda sa opštinom Prijepolje i izrazio nadu da će sarađivati i ubuduće.


NEMA IM RAVNOG: Rusko naoružanje oborilo sve rekorde - Nova Borba\nNEMA IM RAVNOG: Rusko naoružanje oborilo sve rekorde\nJedna od najvećih izložbi oružja na svetu "Armija 2017" održana je u Rusiji i prema svim pokazateljima oborila je sve dosadašnje rekorde\nSumirani su rezultati nedavno završenog vojnotehničkog foruma „Armija 2017“, jedne od najvećih izložbi oružja, municije, vojne i specijalne tehnike i opreme u svetu.\n„Po broju učesnika, eksponata, naučnih i poslovnih događaja, stranih delegacija, izložbenih prostora, forum „Armija 2017“ premašio je prošlu izložbu u proseku za jedan i po put“, rekao je zamenik ministra odbrane Rusije general armije Pavel Popov.\nSkoro sedamsto hiljada ljudi posetilo je forum koji je održan u Podmoskovlju i još nekoliko regiona Rusije, uključujući i vojni park „Patriot“, gde je zabeležena posećenost od oko 563.000 ljudi.\nPredstavljeno je više od 18.500 eksponata oružja, tehnike i specijalne opreme, a učestvovalo je više od 1.200 kompanija i 114 stranih zemalja, piše portal Glas Moskve.\n„Ciljevi održavanja foruma su ispunjeni“, rekao je Popov na konferenciji za štampu održanoj u ruskom Ministarstvu odbrane u Moskvi.\nKako navodi, najveće interesovanje izazvala je PVO tehnika.\n„Što se tiče PVO tehnike, najveće interesovanje vlada za sisteme S-400, komplekse ’Tor‘, ’Buk‘, PZRK ’Igla‘, razna oklopna vozila, tenkove T-90, T-90S, radio-elektronska sredstva itd“, rekao je Šugajev.\n„Ogromno interesovanje posetilaca foruma izazvala je ruska savremena avijacija, uključujući avione Su-34 i Su-35, a takođe i novi lovac pete generacije, koji je već dobio naziv — Su-57. Trenutno radimo na potpisivanju ugovora za isporuku tih lovaca i očekujemo da će on biti potpisan 2018, a da će avioni biti isporučeni ruskoj vojsci 2019. godine“, naveo je Borisov.\nBorisov je takođe rekao i da je Rusija tokom antiterorističke operacije u Siriji testirala više od 600 obrazaca vojne tehnike, kao što su borbeni avioni SU-35, SU-34, a takođe Su-24 i Su-25, opremljeni novim sistemima SVP-24.\nTakođe, u realnim borbenim uslovima testirane su krstareće rakete „Kalibar“, koje se lansiraju sa različitih nosača, uključujući i podmornice iz projekta 636 „Varavjanka“, kao i nova blindirana vozila, streljačko oružje itd.\nSledeći vojnotehnički forum zakazan je od 21. do 26. avgusta 2018. godine, a da će kao i ove godine biti održan u parku „Patriot“, na aerodromu „Kubinka“, poligonu Alabino, svim vojnim okruzima i u Severnoj floti.


MUP KSB: Pojačane aktivnosti kontrole u prometu - Centralna | Iz srca...\nMUP KSB: Pojačane aktivnosti kontrole u prometu\nU cilju održanja povoljnog stanja sigurnosti, te unaprjeđenja stanja u obasti sigurnosti saobraćaja, u dane vikenda provedene su pojačane aktivnosti na području cjelog kantona javljaju iz MUP-a KSB. Te aktivnosti su podrazumjevale pojačanu kontrolu saobraćaja, dok su na području Kiseljaka i Travnika obuhvatle i kontrolu rada ugostiteljskih objekata.\nAkcenat prilikom kontrole saobraćaja bio je na sankcionisanju vozača koji upravljaju vozilom pod dejstvom alkohola, te bez položenog vozačkog ispita. Tako je iz saobraćaja isključeno 8 vozila i 49 vozača motornih vozila, uručeno je 440 prekršajnih naloga iz oblasti saobraćaja, a mobilnim radarom evidentirano je 300 slučajeva prekoračenja dozvoljene brzine.\nU realiazciji akcije su, pored policijskih patrola, službenika jedinice za podršku, te službenika kriminalističke policije, učestvovali i službenici tržne i inspekcije za cestovni promet Srednjobosanskog kantona, koji su preduzimali mjere i radnje iz svoje nadležnosti, pri ćemu su im pomoć pružili službenici policije.\nTom prilikom od strane inspekcije zapečaćena su dva ugostiteljska objekta na području Nove Bile, općina Travnik i jedan ugostiteljski objekat na području Kiseljaka.\nPrethodni članakStanje na putevima ovog jutra


IMENOVANI POTPREDSEDNIK I SUDIJE SPECIJALNOG SUDA ZA ZLOČINE NA KIM\nEULEKS je, na preporuku nezavisne Komisije za izbor, 7. februara 2017. godine imenovao Keita Rejnora iz Velike Britanije za potpredsednika Specijalizovanog veća Suda za Kosovo, kao i osamnaest sudija koji će biti birani sa liste, a po pozivu predsednika Suda dr Ekaterine Trendafilove (Bugarska).\nNa listi se nalaze sudije iz Irske, Norveške, Italije (2), Nemačke (4), Holandije (2), Švajcarske, Češke Republike, Estonije, Kanade, SAD i Belgije. Četvoro sudija dolaze iz specijalizovanih veća Ustavnog suda Irske, Holandije, Norveške i Italije.\nIzabrane sudije će boraviti u sedištu suda u Hagu isključivo na zahtev predsednice radi obavljanja dužnosti koje iziskuje njihovo prisustvo.\nSledeći korak u konstituisanju ovog suda biće sazivanje prve plenarne sednice sudija na kojoj bi trebalo da bude usvojen Pravilnik o postupku i dokazima, kojim će na bliži način biti uređeno vođenje sudskih postupaka pred Specijalizovanim većima.\nIzvor: Redakcija, Slavoljub Carić, 08.02.2017.


Rasprodaje snizile inflaciju - Biznis.rs\nPodaci NBS o rastu cena u januaru ove godine\n23.2.2021 08:06 Autor: Gordana Bulatović 0\nInflacija u januaru ove godine iznosila je 1,1 odsto, saopštila je Narodna banka Srbije. „Na mesečnom nivou, potrošačke cene su u januaru povećane za...\nInflacija u januaru ove godine iznosila je 1,1 odsto, saopštila je Narodna banka Srbije.\n„Na mesečnom nivou, potrošačke cene su u januaru povećane za 0,4 odsto, pri čemu su na rast najviše uticale više cene električne energije i naftnih derivata. Pored toga, na mesečnu inflaciju uticale su i više cene povrća, ali je njihovo povećanje bilo manje od sezonski uobičajenog za januar“, navode iz Narodne banke Srbije.\nU suprotnom smeru, najviše je, tvrde u Narodnoj banci Srbije, delovalo sezonsko pojeftinjenje odeće i obuće.\nDa podsetimo, više cene električne energije u januaru su posledica veće potrošnje struje u zimskim mesecima i povećanje naknade za obnovljive izvore koji su od Nove godine povećani po kilovatu za čak 4,5 puta u odnosu na iznos koji smo do tada plaćali. Povećanje cena električne energije će tek uticati na inflaciju u februaru, obzirom da od 1. februara plaćamo 3,4 odsto višu cenu utrošene struje.\nKada je u pitanju cena derivata nafte na pumpama u Srbiji primetna su gotovo svakodnevna poskupljenja po dinar ili dva. Očekuje se da povećanje akcize na derivate nafte koje su na snazi od 20. februara ove godine, dodatno utiče na rast cena goriva u Srbiji.\nIpak, kako navode u Narodnoj banci Srbije, očekuje se da međugodišnja inflacija i u narednom periodu ostane niska i stabilna.\nKORONA SE ODRAZILA I NA ŠOPING U Italiji počele rasprodaje, kupaca znatno manje\nNA PRODAJU CELO SRPSKO SELO Brezna kod Gornjeg Milanovca rasprodaje Dom…


Sportske.net - Ćurčić: "Novi selektor ima na čemu da gradi tim"\nĆurčić: "Novi selektor ima na čemu da gradi tim"\nSrbija je završila svoje učešće na kiparskom prijateljskom turniru. Pobeda nad Jermenijom i nerešeno sa domaćinom fudbalska javnost različito ocenjuje. Uspeh ili neuspeh, za Radovana Ćurčića odgovor se ne dovodi u pitanje.\nV.d. selektora Radovan Ćurčić sumirao je utiske sa turnira na Kipru gde je naša reprezentacija odigrala dva prijateljska meča.\nPobeda nad Jermenijom od (2:0) i remi protiv Kipra (0:0) mnogima u Srbiji deluju kao nedovoljni da nadomeste "slabašnu" igru naše reprezentacije na ova dva meča.\nIpak, jedan čovek ubeđen je da je ovaj turnir doneo samo dobro našoj selekciji. Radovan Ćurčić smatra da se previše očekuje od momaka koji su na Kipru svi zajedno trenirali ukupno trideset minuta, a pritom je u selekciji bilo pet debitanata iz mladog tima i nekoliko povratnika u reprezentaciju.\nZamisao je bila da ovo bude novi početak za Srbiju a teško da je, imajući u vidu sve pomenute okolnosti, reprezentacija mogla da igra perfektno ovom prilikom.\n"Sa samo jednim treningom, velikim brojem pehova, umorom igrača i tužnim ambijentom bez publike, istakao bih sjajnu atmosferu u selekciji i veliku želju svih fudbalera da igraju za svoju zemlju. Da smo imali dan više za rekuperaciju i još jedan trening, igrali bismo tri puta bolje. Bilo je taktičko-tehničkih grešaka, padova u igri, u nekim momentima i nedostatak ambicioznosti, ali, kad se podvuče crta, pozitivni izlazimo iz ovog okupljanja." konstatovao je Ćurčić.\nOve dve provere, prema njegovom mišljenju dokazale su da Srbija raspolaže velikim brojem vrhunskih fudbalera i momaka koje samo treba uklopiti u celinu. Za to je potrebno vreme ali pre svega dobar stručnjak koji će to znati da uradi.\n"Suština je da smo proširili spisak kandidata za A sastav i da budući selektor sigurno ima jasniju sliku za majsku turneju i kvalifikacije za SP u Brazilu" zaključio je v.d. selektora.\nMOK se oglasio povodom održavanja SP na svake dve godine\nVanda i Ikardi - Kraj i teške reči!


Predavanjem "Put do dobrog proizvoda" započet projekat za profesionalizaciju žena i mladih - Lokalni.rs\nPredavanjem „Put do dobrog proizvoda“ započet projekat za profesionalizaciju žena i mladih\nUvodnim seminarom pod nazivom „Put do dobrog proizvoda“ u Regionalnom inovacionom start ap centru započeta je realizacija projekta za profesionlizaciju žena i mladih koji se bave rukotvorinama. Ovaj projekat RISC realizuje u saradnji sa organizacijom Etno mreža.\nSeminar organizujemo sa kolegama i koleginicama iz Etno mreže, krovne organizacije koja se bavi narodnom radinošću – namenjen je svim našim sugrađankma koje se bave nekim oblikom narodne radinosti, rukotvorinama. Cilj je poboljšanje njihovog poslovanja, kroz usavršavanje marketinških sposobnosti, brendiranje i analizu mogućih kanala distribucije i prodaje do krajnjih korisnika. Etno mreža je poznata po tome što je u prethodnom periodu realizovala puno projekata upravo ovog tipa i jedna od mogućnosti saradnje je ta da naše sugrađanke svoje proizvode plasiraju dalje ka ambasadama koje postoje na teritoriji Republike Srbije.\nobjašnjava Aljoša Gligorijević, direktor RISC-a.\nProjekat će biti realizovan do kraja tekuće godine, a ono što sledi jeste odabir teme koju će učesnice obrađivati na obukama i prezentacijama koje će biti organizovane u narednim mesecima. Polaznice seminara su građanke opštine Paraćin koje se bave rukotvorinama, a koje su ranije svoje radove izlagale na etno sajmovima i Sajmu privrede. One će proći niz obuka usmerenih na jedan vid rukotvorina sa tradicionalnim motivima, kako bi se do kraja projekta došlo do jedinstvenog proizvoda koji će biti plasiran na tržište.


Most od plastičnih flaša u Novom Pazaru - Ekologija e-magazin : Ekologija e-magazin\nZa podizanje takvog mosta je neophodno oko 2.000 plastičnih flaša, na čijem sakupljanju već duže vreme intenzivno radi.\nŽeljko Stanković — 18. January 2013.\nMarovac je naveo da je svestan da u gradu na reci Raška do sada nije vidjeno nešto slično, ali ipak veruje da će time na svoj način ujediniti ljude i zaštititi već odavno zagadjenu reku.\nStudent je za novopazarski radio Sto plus rekao da na projektu radi već izvesno vreme i da očekuje da će u maju moći da se krene i sa realizacijom.\n“Most ne može da reši neke velike urbanističke probleme, ali može drugim mladim ljudima koji imaju slične ideje da pomogne da te ideje sprovedu u delo”, rekao je Marovac.\nPrema njegovim rečima, za podizanje takvog mosta je neophodno oko 2.000 plastičnih flaša, na čijem sakupljanju već duže vreme intenzivno radi.\n“Trenutno testiramo opterećenja, jer je zamisao da cela platforma bude od plastičnih flaša, a ukoliko to ne bude moguće, onda će se sve pojačati čeličnim sajlama. Cilj nam je da simbolika ostane nepromenjena i da most ne izgubi smisao”, rekao je Marovac.\nStudent je kazao da će most biti dugačak oko 11, a širok oko dva metra i da će biti bezbedan za sve pešake, jer je samo njima i namenjen.\n“Deo grada na kome će biti izgradjen most trenutno je maksimalno zapostavljen i mislim da će i u tom estetskom smislu ovaj projekat biti od velikog značaja”, dodao je Marovac.\nOn je naveo da će, ukoliko bude dovoljno finansijskih sredstava, most od plastičnih flaša u Novom Pazaru imati i solarno osvetljenje, kako bi i na taj način doprineo zaštiti okoline.\nTags: mostnovi pazarplastične flaše\nNext post ODGOVOR na GMO\nPrevious post Požari - jedan od uzroka globalnog zagrevanja\nZašto ne treba da pijete vodu iz flaše?\nŽeljko Stanković, 7. October 2013.\nGrad u SAD zabranio prodaju vode u malim plastičnim bocama\nŽeljko Stanković, 3. January 2013.\nPrevara zvana flaširana voda\nŽeljko Stanković, 14. November 2012.\nČUDA PRIRODE – MRTVO MORE


Trixie Potapajuća filter pumpa za akvarijum M1000 86130: Akvaristika - oprema: SveZaKucu.rs Prodaja, Cena, Beograd, Srbija\nTrixie Potapajuća filter pumpa za akvarijum M1000 86130\nPoslednja cena bila je: 3979 din\nKarakteristike proizvoda: Trixie Potapajuća filter pumpa za akvarijum M1000 86130\nFilter pumpa za akvarijum\nMoguće je ubacivanje vazduha tokom filtracije ako se pumpa tako podesi\nDva nivo filtracije:\n- biološki: sunžerom\n- hemijski: aktivnim ugljem\nRazličiti nastavci za prilagođavanje\nZa akvarijume zapremine 100-180 l\nmax. protok: 1,000 l/h\nOpis proizvoda: Trixie Potapajuća filter pumpa za akvarijum M1000 86130\nTrixie potapajuća filter pumpa za akvarijum sa dva nivoa filtracije - biološkim i hemijskim. Isporučuje se sa nastavcima za prilagođavanje, među kojima je i onaj za aeraciju ukoliko to želite. Snaga pumpe je 20W, što joj omogućava prečišćavanje i do 1000 litara vode na sat. Idealna je za akvarijume zapremine od 100 do 180 litara.\nIzdiktirajte operateru šifru proizvoda - šifra ovog proizvoda je: 50846\nSifra 50846, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 50846, 2, Pavle Milosevic, Obalska 18, 11000, Beograd, 063123123, pavmi@szk.com


Milatović: Sud u Londonu odobrio slobodan prilaz ekskluzivnim plažama na Miločeru\nBeta 20. marta 2022. 16:25\nMinistar ekonomskog razvoja Crne Gore (MER) Jakov Milatović izjavio je danas da je Arbitražni sud u Londonu zabranio postavljanje privremenih objekata kojima se onemogućava slobodan prolaz kroz Miločerski park i pristup plaži i hotelu čiji je zakupac kompanija Adriatik propertis (Adriatic Properties) grčkog biznismena Petrosa Statisa.\nMilatović je na Tviteru napisao da je odluka suda u Lodnonu „dokaz ispravnosti pozicije Vlade“, koja je zakupcu ekskluzivnih hotela na crnogorskoj obali, Svetog Stefana i Vile Miločer, odbila da da garancije da će plaže u okviru hotelskog kompleksa imati „hotelski režim“ i da neće biti otvorene za ostale goste, što je bio slučaj u prethodnih 14 godina.\nZbog takvog poteza Vlade je Adriatik propertis prošle godine zatvorio Grad hotel Sveti Stefan i Vilu Miločer i pokrenuo spor pred Arbitražnim sudom u Londonu s odštetnim zahtevom u vrednosti 100 miliona evra.\nAdriatik je u tužbi naveo da je prekršen ugovor i da je ta kompanija onemugućena da radi.\nPlaže su prošle godine bile dostupne turistima, ali nisu održavane, nije bilo mobilijara niti tuševa.\nKontratužbom pred tim istim pravnim autoritetom u Londonu uzvratila je krajem prošle godine kompanija Sveti Stefan hoteli čiji menadžment smatra da se zatvaranjem hotela i „nekorišćenjem imovine umanjuje vrednost najlepšeg i navrednijeg dela Jadranske obale“.\nIz Ministarstva ekonomije je ranije Vijestima saopšteno da veruju da je otvaranje hotela Sveti Stefan i Miločer „izvesno“ u predstojećoj letnoj sezoni, te da bi drugačije postupanje zakupca „dovelo do raskida ugovora“.\nOdluka suda u Londonu, usledila je nakon što je Privredni sud Crne Gore 7. marta ove godine doneo privremeno rešenje u korist Adriatik propertisa, propisujući da samo zakupac može da koristi plaže i hotele, nakon čega je iz ove kompanije najavljeno otvaranje grada hotela Sveti Stefan za predstojeću turističku sezonu.\nMinistar ekonomskog razvoja je u današnjoj reakciji na odluku suda u Londonu ocenio da je ona „ogolila partijsku zarobljenost Privrednog suda Crne Gore i samovolju njegovog predsednika Blaža Jovanića“.\nKompanija Adriatik propertis, koja je investitor, dugoročni je zakupac hotela Sveti Stefan i Miločer, kao i hotela Kraljičina plaža.\nStatisova firma zakupila je hotele na period od 30 godina. Aneksima zaključenim januara 2013. produžen je zakup hotela Sveti Stefan i Miločer sa 30 godina na 42, dok je zakup hotela Kraljičine plaže, produžen sa 30 godina na 42, odnosno 90 godina.


Symonds: Sloboda pri izboru guma dovela do agresivnije strategije | GPF1Vesti\nSymonds: Sloboda pri izboru guma dovela do agresivnije strategije\nIn Kina, Williams Martini Racing\nPrema najavama u Kini ćemo videti agresivnije strategije nego prošle sezone\nPat Symonds kaže da smanjenje restriktivnih pravila o gumama za 2016-tu omogućuje timovima adaptaciju na agresivniju strategiju opredeljujući se za brze stintove i dodatni pit stop, koja bi mogla biti isprobana u Kini.\nTehnički direktor Williamsa veruje da će strategija guma još jednom odigrati svoju ulogu na Velikoj Nagradi Kine i podvrgnuti timove naporima do maksimuma kako bi bili konkurentni.\nU Australiji i Bahrainu duo Williamsa Valtteri Bottas i Felipe Massa su verovatno bili najveća imena koja su izgubila na strategiji guma sa konzervativnim pristupom na srednje tvrdim i mekim gumama. Symonds veruje da će timovi nastaviti sa favorizuju agresivnu strategiju ove sezone ali tip guma na Internacionalnoj stazi u Shangai-u može značiti da će timovi napraviti kompromis strategijom sa tri zaustavljanja.\nProšle godine je Lewis Hamilton pobedio sa dva zaustavljanja, sa svoja dva prva stinta na mekim i nakon toga promenom na srednje tvde gume. Massa je bio najbolje plasiran prošle godine na petom mestu sa strategijom od dva stajanja (meke, srednje tvrde, srednje tvrde).\n“Internacionalna staza Shanghai ima veoma duge pravce sa srednje brzim krivinama“, rekao je Symonds. “Medjutim, krivine 7, 8 i 13 ispituju karakteristike automobila na velikim brzinama. Dugo trajanje zavoja nameće mnogo energije gumama, tako da je tip guma generalno ograničavajući faktor u izboru strategije. Dok smo 2015 videli strategiju sa dva stopa, iskustvo do sada u 2016-toj nam pokazuje da timovi imaju agresivniju strategiju zbog slobode u izboru guma“.


Dodik: Ako me Inzko smijeni, odmah da znate šta će se dogoditi… - E-index\nDodik: Ako me Inzko smijeni, odmah da znate šta će se dogoditi…\nPredsjedavajući Predsjedništva BiH Milorad Dodik izjavio je danas u Tirani da će Republika Srpska pratiti Srbiju kada je riječ o Kosovu, kao i da ne podržava da visoki predstavnik smjenjuje bilo koga i da ta praksa u Republici Srpskoj neće proći.\nDodik je rekao, povodom ohrabrenja koje je visoki predstavnik Valentin Inzko dobio od ambasadora nekih zemalja u Vijeću sigurnosti UN da koristi bonska ovlašćenja, da to ne znači ništa.\n“Njega ohrabruju i ranije su ga ohrabrivali, to ne znači ništa. On ne može da smijeni, to je prošlo vrijeme. Kakvo smjenjivanje? Šta ako smijeni, ako mi kažemo da ne dolazi u obzir, šta će onda, koga da smijeni?”, upitao je Dodik.\nOn je istakao da, na kraju krajeva, to nije bila odluka Vijeća sigurnosti UN.\n“Nema odluke Vijeća sigurnosti i to su zadnji pokušaji ovih koji su spekulisali ili pokušali da naprave sistem koji su oni zamislili u BiH i sada ga uporno brane, pa i silom. To je slična priča kao kada nam govore kako treba zabraniti negiranje navodnog genocida u Srebrenici”, istakao je Dodik.\n“Ja sam slušao Trumpa…”\nOn je upitao ako se to desilo, zašto se brani na taj način.\nDodik je rekao da je visoki predstavnik stalno ohrabren od Amerikanaca, ali\nda ne zna da li je to politika predsjednika SAD Donalda Trumpa ili unilateralna pozicija nekih Amerikanaca.\n“Ja sam slušao Trumpa kada je govorio o tome da se neće miješati u unutrašnje stvari. S druge strane, BiH, pa čak i Evropa gura priču o tome da BiH treba da se pridruži Evropi u smislu statusa kandidata”, rekao je Dodik.\nOn je naveo da je “nespojivo sa evropskom praksom i vrijednostima, da prima zemlju koja je pod nekom vrstom protektorata”.\n“Nespojivo je sa evropskom praksom tražiti tako nešto kao što je to dala saglasnost, navodno Francuska, ne znam da li je tačno, ali to su samo pojedinačni stavovi. Mi smo naučili na Engleze, na neke Amerikance, na neke pozicije u vezi sa tim, na njihove negativnosti”, rekao je Dodik.\nOn je naveo da su “mogli sada da smijene neke ljude koji tamo (u Sarajevu op.a.) drže šest mjeseci vlast – i neće”.\n“Ja ne podržavam bilo koga da smjenjuju i u Republici Srpskoj ta praksa neće proći. Da bi neko bio relevantan u smislu odluke da neko bude smijenjen, mora se objaviti u Službenom glasniku Republike Srpske da je Milorad Dodik ili neko smijenjen. A šta ako mi ne objavimo tu vrstu priče, šta je onda donio? To smo ga naučili već ima 10 godina ne smije ništa da uradi. Neka proba”, istakao je Dodik.\nOn je rekao da je Inzko ikebana koja “samo služi za prepadanje tamo nekih ili lakovjernih da pomisle da nešto može” i dodao da su to “sterilni međunarodni napori da se na ovaj način pruža poruka BiH”.\nDRAMA U TUŽITELJSTVU BIH, PANIKA U SDA, ASIM SARAJLIĆ šest sati saslušavan o svojim vezama sa FIKRETOM HODŽIĆEM i uvozom respiratora, pretresen je i oduzet mu je mobitel!


Direkcija za razvoj malih i srednjih preduzeća Crne Gore započela sa sprovođenjem projekta podrške i promocije mentoringa u saradnji sa Vladom Japana preko ,,Japanske agencije za međunarodnu saradnju’’ – JICA. Projekat pod nazivom „Internacionalizacija i promocija mentoring sistema u malim i srednjim preduzećima’’ je prvi projekat regionalnog karaktera koji finansira Vlada Japana, budući da su pored Crne Gore, uključene Bosna i Hercegovina i Srbija.\nCilj projekta je standardizovanje i implementacija modela mentoring usluge sa ciljem podržavanja nesmetanog razvoja i smanjenja broja neuspješnih preduzeća i preduzetnika, pružanjem sveobuhvatne i blagovremene podrške.\nPohađa besplatnu obuku za mentore po jedinstvenoj metodologiji koju je Direkcija za mala i srednja preduzeća razvila Japanskom agencijom za spoljnju saradnju JICA\nPrenese svoje znanje i iskustvo preduzetnicima i na taj način doprinose razvoju preduzetništva i uopšte ekonomskom razvoju u Crnoj Gori.\nRazumiju korist od usluga mentoringa\nImaju pozitivan stav i vjeruju u svoje ideje\nSadržaj mentoring usluga :\nDijagnostikovanje tj. analiza trenutne situacije u preduzeću, odnosno kod preduzetnika\nPomoć u pripremi razvojnih aktivnosti/planova/projekata, kako bi dostigli što bolji poslovni rezultati.\nPomoć u pripremi dokumentacije koja se podnosi poslovnim bankama i prilikom konkurisanja za programe podrške malim i srednjim preduzećima.\nSavjetovanje i koordinacija aktivnosti usmjerenih na pristupanje fondovima, novim tehnologijama, konsultantskim uslugama itd.


Kako se navodi, vlada se odlučila na ovaj potez kao način podsticanja napora da se što veći broj ljudi vakciniše, prenosi Rojters. Ova država Evropske unije koja ima 10,7 miliona stanovnika vakcinisala je u potpunosti 4,74 miliona ljudi.\nVlada Češke usvojila je u petak, 30. jula, odluku prema kojoj su ponuđena dva dodatna dana godišnjeg odmora državnim službenicima koji se vakcinišu protiv bolesti koju izaziva koronavirus, COVID-19, saopštio je premijer Andrej Babiš.\nVlada Češke usvojila je danas odluku prema kojoj su ponuđena dva dodatna dana godišnjeg odmora državnim službenicima koji se vakcinišu protiv kovida 19, saopštio je premijer Andrej Babiš. Češka, koja ima 10,7 miliona stanovnika, saopštila je da je do juče dato 10,19 miliona doza ...\nČeška vlada odobrila je danas dodatna dva slobodna dana državnim službenicima koji se vakcinišu protiv korona virusa, saopštio je danas premijer Andrej Babiš. Kako se navodi, vlada se odlučila na ovaj potez kao način podsticanja napora da se što veći broj ljudi vakciniše, ...\n- Cilj je da imamo maksimalnu vakcinaciju, da se zaštitimo od zaraze iz inostranstva - rekao je Babiš, prenosi agencija Rojters. Češka, koja ima 10,7 miliona stanovnika, saopštila je da je do 29. jula dato 10,19 miliona doza i da je 4,74 miliona ljudi potpuno vakcinisano.


RTCG - Radio Televizija Crne Gore - Nacionalni javni servis :: Korona virus - Crna Gora :: Zabrana korišćenja piste, parkova i park šuma\nBERANE 08. 04. 2020. 17:53 >> 17:52 0\nZabrana korišćenja piste, parkova i park šuma\n"Radi se o izletištu kod spomen parka na Jasikovcu, kao i četiri gradska parka (Cvetni park, park pored Hrama, veliki park pored Lima i park u MZ Stari grad). Takođe se zabranjuje korišćenje aerodromske piste u svrhu rekreacije i sporta, kao i zabrana saobraćaja za motorna vozila na ovom prostoru", navode u saopštenju.\nImajući u vidu da je na petoj sjednici Opštinskog tima konstatovano da se socijalna distanca u većini slučajeva ne poštuje, osim za vrijeme trajanja zabrane kretanja, onda je iz tog razloga donijeta naredba da se prostor beranskog aerodroma ne koristi u pomenute svrhe.\n"Dodatni razlog za takvu odluku je i to što će pomenuti prostor u narednom periodu, ukoliko se ukaže potreba, koristiti specijalni avioni prilikom gašenja požara u nepristupačnim djelovima naše opštine do kojih ne mogu doći vozila Službe zaštite i spašavanja opštine Berane", dodaju u saopštenju.\nOvim mjerama, kako navode, žele da istaknu koliko je, u ovom trenutku, važno da građani ostanu kućama i na sigurnom.\n"Ove mjere važe od četvrtka, 9. aprila, od 09.00 sati do prestanka Naredbe Vlade Crne Gore. Nepostupanje po mjerama Naredbe Vlade Crne Gore podliježe se krivičnoj odgovornosti u skladu sa članovima 287 i 302 krivičnog zakona Crne Gore", ističu u saopštenju.\nJoš jednom apeluju na građane da se pridržavaju Naredbe kako bi eventulnu mogućnost pojave i širenja virusa KOVID -19 sveli na minimum.\n"Napominjemo da u Beranama do danas, prema informacijama iz Instituta za javno zdravlje Crne Gore i beranske Opšte bolnice, nije registrovan nijedan slučaj koronavirusa", zaključili su u saopštenju.


U Preševu dnevno od 2.000 do 4.000 izbeglica\nBeta\t 14. decembra 2015. 15:15\nBroj izbeglica sa Bliskog istoka koji se prijavljuje u prihvatnom centru u Preševu u protekle dve nedelje značajno je smanjen u odnosu na letnji period.\nPrema rečima sekretara Crvenog krsta u Preševu Ahmeta Haljimija, od sredine novembra prihvatnom centru u Preševu prijavi se dnevno od 2.000 do 4.000 ljudi koji u Srbiju ulaze iz Makedonije.\nHaljimi je za agenciju Beta izjavio da je kroz taj centar u Preševu od jutros prošlo oko 1.000 novih izbeglica, a da trenutno izmedju 300 i 400 ljudi čeka registraciju, odnosno Potvrdu o nameri da zatraže azil koja im omogućava legalan boravak i slobodu kretanja u naredna tri dana u Srbiji.\n“Stanje je redovno, nema gužve, imamo i hranu i odeću i obuću, svega što je potrebno za sada ima dovoljno. Niko od izbeglica se ne zadržava duže u Preševu, svi oni ostaju svega po nekoliko sati pa za sada nema potrebe da se koriste kapaciteti koji postoje za smeštaj izbeglica”, kazao je Haljimi.\nPrema njegovim rečima, retkost je da se neko više od jednom javi za besplatan paket suvog obroka koji deli Crveni krst, i to jedino u slučajevima kada je neko od izbeglica prinudjen da se iz zdravstvenih razloga zadrži u Preševu.\nSvi ostali odmah nakon registracije nastavljaju put prema Šidu i dalje prema zemljama EU u kojima imaju nameru da zatraže azil, dodao je Haljimi.


Beta 19. januara 2018. 20:50\nSuprotstavljanje brzom rastu kineske vojske i rastućoj agresiji Rusije glavni su prioriteti u novoj američkoj vojnoj strategiji i nadmašuju opasnost od terorizma, objavilo je danas američko Ministarstvo odbrane.\nMinistar odbrane SAD Džim Matis predstavio je danas u Vašingtonu novu strategiju u kojoj se navodi da suparništvo sa Kinom i Rusijom preti napretku američke vojske.\n„Nastavićemo da vodimo kampanju protiv terorista, ali je suparništvo sa velikim silama, a ne terorizam, sada u fokusu nacionalne bezbednosti SAD“, rekao je Matis.\nOn je proglasio poraz Islamske države (ID) u Siriji i Iraku, ali je upozorio da ekstremisti ID i Al Kaida i dalje predstavljaju pretnje širom sveta.\nPentagon navodi da će rivalstvo sa Kinom i Rusijom zahtevati nove investicije kako bi se američka vojska učinila spremnijom za rat.\nStrategija pokazuje zabrinutost SAD zbog kineskog vojnog prisustva u Južnom kineskom moru i pokušaja Pekinga da pojača politički i ekonomski uticaj širom sveta. Nova strategija takodje pokazuje da su SAD zabrinute zbog „agresivnih vojnih poreza Rusije“, uključujući Ukrajinu i mešanje u sukobe u Siriji, navodi agencija AP.


Nikad nije kasno: fizička aktivnost za lepo starenje - Penzin\nPočetna Magazin Godine Nikad nije kasno: fizička aktivnost za lepo starenje\nNjujork tajms piše o novijoj osmogodišnjoj studiji sprovedenoj u Velikoj Britaniji (objavljenoj u British Journal of Sports Medicine) koja je obuhvatila 3.454 zdravih Britanaca od 55 do 73 godine starosti koji su za potrebe studije dali detaljne podatke o svom životu i navikama. Zaključak – aktivni nisu živeli duže, ali jesu živeli znatno kvalitetnije od neaktivnih.\nPod fizičkom aktivnošću se smatralo i pranje automobila, baštovanstvo, normalan hod, ples, itd. Aktivni su bili boljeg zdravlja, ređe su imali srčana oboljenja, demenciju, i druga teška stanja. Međutim, zanimljivo je da su i oni, koji su se aktivirali tek u srednjem dobu, bili podjednako dobrog zdravlja kao i oni koji su celog života bili aktivni.\nJedna zapažena studija iz 2009. godine na uzorku od 2.000 muškaraca srednjih godina pokazala je da oni koji počnu sa fizičkim aktivnostima posle 50 godine imaju više šanse da nadžive 85 godina u odnosu na one koji su ostali neaktivni. U zaključku je rečeno da neaktivnost ima sličan uticaj na zdravlje čoveka kao i pušenje.\nTakođe, jedna studija iz Australije koja je obuhvatila čak 12.000 muškaraca od 65 do 83 godine, utvrdila je da su oni koji vežbaju po pola sata najmanje pet puta nedeljno mnogo zdraviji i da im je životni vek prosečno 11 godina duži od onih koji su neaktivni. Istraživači su utvrdili da vežba pravi razliku čak i kada se uzmu u obzir druge okolnosti i navike svih učesnika u istraživanju, kao što su stepen obrazovanja, telesna masa, pušenje, itd.\nTajms piše da se dobrim starenjem smatra ako ste u dobrom zdravlju i kondiciji i preko 65 godine života, bez ili sa malo dijagnostifikovanih hroničnih oboljenja, depresije, zdravog uma i u stanju da se starate o sebi bez pomoći drugih.\nSrbija prelazi na "elektronsko zdravstvo"


Rakić - Novi početak za mene\nNa utakmici sa Napretkom iz Kruševca, u redovima Crvene zvezde debitovao je Đorđe Rakić.\nPosle Save Pavićevića, Dejana Kelhara i Ljube Nenadića, Rakić je četvrti debitant koji je ovog proleća zaigrao u timu Slaviše Stojanovića. Iskusni napadač prošlog leta pojačao je redove crveno-belih ali je zbog teške povrede kolena prvi nastup zabeležio tek u jučerašnjem susretu.\n- Nisam igrao zvaničnu utakmicu devet ili deset meseci i veoma sam srećan zbog povratka na teren. Zadovoljstvo mi je utoliko veće zbog pobede, i zbog toga što smo zadržali prvo mesto na tabeli. Osećaj je bio fenomenalan i hvala svima u klubu koji su u prethodnom periodu bili uz mene. Tu mislim na saigrače, stručni štab, medicinsko osoblje i navijače koji su mi pružali podršku i pomogli da prevaziđem dug period oporavka. U nastavku prvenstva želim da pomognem ekipi da ostvarimo zacrtani cilj i da se posle šest godina radujemo osvajanju šampionata - rekao je Rakić.\nBivši reprezentativac Srbije, u 82. minutu je zamenio dvostrukog strelca Abiolu Daudu i za samo 10 minuta provedenih u igri, imao priliku da se upiše u strelce.\n- Imao sam šansu u finišu susreta i sigurno bi bilo fantastično da sam u povratničkoj utakmici uspeo da postignem gol. Međutim, nisam razočaran. Naprotiv, zadovoljan sam. Meč je već bio rešen, imali smo veliku prednost i nadam se da ću pogoditi kada to Crvenoj zvezdi bude najpotrebnije. I sledeći meč igramo na našem stadionu, protiv Radničkog iz Kragujevca. Ne bežimo od uloge favorita i očekujemo osvajanje nova tri boda. Ovo nam je bila osma uzastopna pobeda, i trudićemo se, ukoliko je moguće, da trijumfujemo u svim ostalim susretima - rekao je Rakić.


Srbija: Referendum o pravosuđu u senci politike\n19.01.2022. - Vukašin Obradović Beograd\nNekoliko dana kasnije, malo ko da uopšte progovara o osnovnoj temi i eventualnim benefitima promena u pravosudnom sistemu. Politika i predstojeći aprilski izbori prekrili su i ovoga puta sve ostale veoma važne teme, pa i onu da li će i kakvu korist građani Srbije imati od upravo izglasanih ustavnih promena\nSrbija: Sve veći broj preminulih i zaraženih od COVID 19\n28.10.2021. - Vukašin Obradović Beograd\nPostoje dva oprečna pristupa. Vlast najčešće istupa sa pozicija koje bi se najkraće mogle opisati kao “evo, mi smo nabavili vakcine, a na vama je da se imunizujete”. Sa druge strane, veći deo stručne javnosti, poput Ujedinjenih naučnika protiv kovida, smatraju da se uporedo sa pojačanom kampanjom moraju uvesti i radikalne mere. Saglasnost ne postoji a situacija nikada nije bila gora od početka pandemije\nSrbija: Neuspešni pregovori oko izbornih uslova\n21.09.2021. - Vukašin Obradović Beograd\nNegativan stav prema radnom dokumentu evroparlamentaraca, međutim, za većinu stranaka koje ga nisu prihvatile ne znači i bojkot izbora koji će se održati u proleće. U opoziciji su uglavnom svesni da bi takav potez bio veoma rizičan i zato se može očekivati dalji nastavak dijaloga. Neizvesno je samo da li će se bitka za izborne uslove voditi u institucijama ili na ulici, a ova druga opcija je ono čega se građani Srbije pribojavaju\nSrbija i Kosovo: “Detoniranje“ briselskog dijaloga\n18.06.2021. - Vukašin Obradović Beograd\nAko je suditi na osnovu atmosfere koja je vladala u Briselu i izjavama neposrednih aktera nakon poslednje runde srpsko-kosovskog dijaloga, epilog bi mogao da se sažme u jednu jedinu rečenicu: Vučić i Kurti su se složili da se ni oko čega ne slažu


Beta 27. januara 2016. 15:40\nItalijanski ministar kulture Dario Frančeskini izjavio je danas da je „neshvatljiva“ odluka da se prekriju nage statue u muzeju u Rimu koji je posetio predsednik Irana Hasan Rohani.\nFrančeskini je rekao novinarima da ni on ni premijer Mateo Renci nisu bili obavešteni o toj odluci, koju su navodno doneli niži zvaničnici kako se ne bi uvredio iranski predsednik koji je u rimskom Kapitolskom muzeju u ponedeljak imao konferenciju za novinare s Rencijem.\nPokrivanje statua je bila tema na naslovnim stranama italijanske štampe, a neki političari su optužili vladu za „kulturno pokoravanje“.\nRohani je rekao da Iranci nisu tražili pokrivanje statua, mada, navodi agencija Asošiejtid pres, ceni gest.\n„Znam da su Italijani veoma gostoljubiv narod, narod koji će uradi sve da njihovim gostima bude ugodno i hvala vam na tome“, rekao je Rohani novinarima na pitanje o statuama.


Žiri za izbor evropskog automobila godine objavio je preliminarnu listu automobila-kandidata za laskavu nagradu. Međutim, ovogodišnji izbor, kao i mnogi drugi događaji, doneće dosta promena u tradicionalnim pprotokolima zbog situacije izazvane pandemijom virusa korona .\nUslov za učešće u izboru ostao je nepromenjen - svi nominovani novi modeli jesu ili će da se nađu u prodaji na najmanje pet evropskih tržišta pre kraja ove godine. Ako je potrebno, žiri će da smanjilistu kandidata do 16. novembra, a zatim će do 7. decembra 2020. godine da odabere i da objavi sedam finalista za titulu Evropski automobil 2021. godine.\nZavršna svečanost dodele nagrade ovog puta neće biti vezana za otvaranje Međunarodnog salona automobila u Ženevi, jer se ovaj sajamski događaj sigurno neće održati sledeće godine, a pod znakom pitanja su i format događaja i njegova primena 2022. godine.\nEvropski automobil 2021. godine – Prva lista kandidata\n7. BMW 2 Grand Coupé\n9. BMW serije 4\n12. Mercedes-Benz GLB\n13. Cupra Formentor\n14. Mercedes-Benz GLS\n17. DS 9\n18. Opel Mokka\n19. Ferrari Roma\n21. Ferrari SF90\n22. Polestar 2\n23. Fiat New 500\n24. Rolls-Royce Ghost\n25. Ford Explorer\n28. Škoda Octavia\n29. Honda e\n30. Toyota Mirai


Vesti Autor:Beta23. maj. 202214:504 komentara\nIzvestilac Evropskog parlamenta za Srbiju Vladimir Bilčik izjavio je da EU očekuje da se sve zemlje koje teže članstvu u Uniji pridruže sankcijama protiv Rusije i dodao da je to pitanje važan deo u njegovom izveštaju o Srbiji.\nBilčik je u intervjuu za Kosovo onlajn rekao da restriktivne mere protiv Rusije „nisu simboličan potez, nego veoma važan“, i dodao da EU očekuje da se sve zemlje pridruže „što je pre moguće“.\n„I to je prilika za novu izabranu Skupštinu i buduću Vladu Srbije. Razumemo da su bili izbori i da je potrebno vremena, ali ovo pitanje neće nestati sa stola, nego će ostati i već je važan deo u mom izveštaju o Srbiji o kojem će se raspravljati u junu i julu. Naravno, zavisno od toga šta će Srbija uraditi, jezik i zaključci u izveštaju mogu biti veoma različiti do jula“, kazao je Bilčik.\nNaveo je da je usaglašavanje sa spoljnom politikom EU „krucijalni deo“ za napredak u pristupnim pregovorima sa EU i dodao da „ne postoji specifičan datum za Srbiju za uvođenje restriktivnih mera Rusiji“.\n„Ali poenta je da postoji nova politička dinamika, a pričanje o datumima je propuštanje poente. Poenta je da svi u EU gledaju šta se dešava na Zapadnom Balkanu i pitanje je da li zemlje zaista rade zajedno s nama da nam pomognu da se suočimo i odbranimo od ruske agresije, jer se Ukrajnici bore i za nas u Evropi i bore se za evropsku budućnost Zapadnog Balkana“, rekao je Bilčik.\nOn je kazao da Srbija „ima priliku da bude evropski lider u regionu“, ali da „mora da napravi neke važne izbore, i kada je u pitanju dijalog sa Prištinom, ali i kako da stane rame uz rame sa EU kada je u pitanju ruska agresija“.\n„Ne vidim alternativu dijalogu Beograda i Prištine“\nBilčik je naveo da ne vidi alternativu dijalogu Beogradu i Prištine, da „ceni sve korake“ koje je Beograd učinio, i da je posle kosovskih izbora „problem mnogo više u rukama“ vlade Kosova.\n„Nadam se da svi u regionu razumeju da nema vremena niti mesta da se igraju sa vatrom. Imamo rat u Evropi, ruska agresija je stvarna, civili umiru kao rezultat brutalnog napada Rusije na Ukrajinu, i Balkan je uvek potencijalno ekspolozivan sa ruskim prisustvom i uticajem u regionu“, rekao je Bilčik.\nOn je izrazio uverenje da je „budućnost Srbije evropska, a ne ruska ili kineska“, navodeći da „u tom smislu vidi priliku da se ubrza dijalog, ali i da se pomogne Srbiji da napravi korake da ne bude zavisna od Rusije“.\n„U ovom trenutku je teško sedeti na nekoliko stolica istovremeno. Evropska stolica jednostavno nije kompatibilna sa Rusijom (predsednika Vladimira) Putina i u ovom svetlu vidim mogućnosti za dijalog i on može da krene napred, što bi bilo dobro za Beograd i region. Preuzete obaveze od obe strane u dijalogu moraju da budu primenjene i ispunjene“, kazao je.\nPo pitanju zahteva Kosova za ulazak u Savet Evrope, Bilčik je naveo da „ne pomažu koraci koji podrivaju prethodne sporazume ili dijalog“.\n„Mislim da ne pomažu bilo koji jednostrani koraci u pravcu koji ne ide u korist dijalogu Beograda i Prištine i zato sam zabrinut da dijalog možda ne ide napred nego nazad, a to je nešto što svi želimo da sprečimo. Potrebno je državničko ponašanje u regionu o ovim pitanjima i nadam se da ovo shvataju u Beogradu i Prištini. To je sve što ću reći o ovom apliciranju, ne mislim da neki koraci pomažu onome što je ključno, a to je dijalog“, dodao je Bilčik.\ndijalog Beograda i PrištineEvropska unijaKosovosankcije RusijiVladimir Bilčik